recursal/SuperWikiNEXT-32B huggingface dataset:
唔好同**廣州市第一巴士**搞亂。

**廣州市一汽巴士**（注意「士」字有陽上變音，粵拼：gwong2 zau1 si5 jat1 hei3 baa1 si2），之前嗌過**廣州市第一公共汽車**（粵拼：gwong2 zau1 si5 dai6 jat1 gung1 gung6 hei3 ce1）嘅名，係中國廣東省廣州市嘅一間巴士公司，喺1952年9月8號成立，總部喺越秀區東湖路26號。而家係廣州市第一巴士屬下嘅一間公司。

史
-

喺2004~2007年出現過嘅一汽巴士
1952年9月8號，嗰時嘅第一任廣州市長——葉劍英，向廣州市人民政府正式發文，同意成立咗「廣州市公共汽車公司」。而個名一直去到1980年9月1號，由於廣州二汽公司成立，呢間巴士公司改名做「廣州市第一公共汽車公司」。不過喺1984~1985年，由於冇乜財政投入，搞到公司向銀行搞貸款、員工厝錢買巴士搞個全新嘅專線車隊。喺1986年11月，5號巴同12個沿線單位一齊發起「友愛在車厢」嘅活動，嗰年定咗「友愛在車厢，真誠為乘客」嘅口號出嚟。

從1987年開始，呢間巴士公司搞咗幾個中國內地史無前例嘅嘢：

1. 1987年，引入雙層巴士投入營運，重實現喺巴士度裝兼用埋自動報站器。
2. 1992年，喺13號車率先搞「前門上車，後門落車」嘅制度。
3. 1993年8月，喺202號車率先搞「冇人賣車飛」嘅嘢。
4. 1994~2000年，率先喺13號巴搞接觸式IC卡收費系統（月票）。
5. 1996年底，率先向成個廣州全面實現巴士「冇人賣車飛」，重實現搞出「空調巴」。

而以上呢啲案例喺嗰時中國內地嚟講，都係未出現過嘅。

喺1994~2005年出現過嘅一汽巴士
到咗1997年11月，12號巴率先用液化石油氣LPG做燃料，成為廣州市第一條環保嘅巴士路線。

2002年，巴士公司按廣州市交委要求再引入空調巴，嗰年重同市殘聯合作，喺133號車用低地臺無障礙巴士，重喺133、7、24號等巴士路線推廣盲人坐車系統。。甚至喺2003年开埋珠江两岸遊路線，成為城市宣傳嘅流動窗口。

2004年12月12號，廣州市第一公共汽車公司改制，改名做「廣州市一汽巴士」，連口號都改成「環保每一天　健康每一年」。而車頭嘅「一汽」兩個字改成「一汽巴士」，下面加埋「Established in 1952」嘅字樣，連商標都換成木棉花嘅撈稿。

2005年，巴士公司重開通咗廣州第一條巴士同地鐵接駁嘅專線，甚至重開通咗5條南沙區嘅巴士路線，重發展埋南沙區嘅交通。

從2007年6月開始，一汽巴士重開通咗廣州第一批「村村通」嘅小巴。嗰年因為廣州政府話要解決公交企業嘅惡性競爭同巴士公司數量越嚟越多嘅問題，先至開始整合巴士資源，結果呢間巴士公司同電車公司、新穗巴士合併咗，變成而家嘅第一巴士公司，而汽車換成第一巴士裝飾係從2007年11月13號開始刮起浪潮。直到2009年先至全面整成而家嘅第一巴士公司。

口號
--

呢度寫嘅係從一汽巴士公司成立之後，一直到而家為止用過嘅口號：

* 1986年~2004年：友愛在車厢，真誠為乘客。
* 2004年~而家：環保每一天，健康每一年。

註
-

1. ↑  从50年广州公共汽车发展史看中国公交客车发展的历程
2. ↑  1980年 互聯網檔案館嘅歸檔，歸檔日期2015年7月2號，. 广州市第二公共汽车公司
3. 1 2 3 4 5 6 7 8 9 10 11 12 13  〈艰苦创业六十载 共铸辉煌奔小康〉. 信息时报. 2012-12-19. 原著喺2015-07-06歸檔. 喺2015-06-26搵到.
4. 1 2 3 4 5 6 7  "友爱在车厢" 一路播春风 满城传友爱 互聯網檔案館嘅歸檔，歸檔日期2015年9月24號，. 中国广州网
5. 1 2 3 4 5  〈"老广州"黎美容：透过公交车窗看老城巨变〉. 人民网. 2011-10-31. 原著喺2016-03-04歸檔. 喺2012-07-30搵到.
6. ↑  〈广州二汽并购公交民企事件观察〉. 中國客車網. 2009-09-18. 喺2015-06-26搵到.
7. ↑  巴士换装　市民不识(组图) 網易 （2007-11-14）

出面網頁
----

* 廣州市一汽巴士嘅官方網站

| * 睇
* 傾
* 改
廣州市第一巴士 |
| --- |
| 一汽　　電車公司　　新穗巴士 |

| * 睇
* 傾
* 改
廣州公交事業 |
| --- |
| 行業 | 廣州無軌電車　廣州有軌電車　BRT　廣州公交　廣州雙層巴士 |
| 巴士公司 | 

|  |  |
| --- | --- |
| 市區（2009年整合前） | 廣州市一汽巴士　廣州市二汽巴士　廣州市三汽巴士　廣州市電車公司　廣州市新福利巴士　廣州冠忠巴士　廣州新世界巴士　廣州新穗巴士　廣州珍寶巴士　廣州馬會巴士　保稅區興華國際運輸　廣州恆通巴士　廣州溢通巴士　 |

|  |  |
| --- | --- |
| 番禺區 | 廣州市二汽巴士　番廣客運　番禺區公共汽車　廣州錦信公交　廣州市創大汽車運輸 |

|  |  |
| --- | --- |
| 南沙區 | 南沙交通發展　蒲洲汽車運輸　南沙潤信公交 |

|  |  |
| --- | --- |
| 花都區 | 廣州恆通巴士　花都公共汽車　廣州富都客運 |

|  |  |
| --- | --- |
| 增城區 | 廣州市二汽巴士　廣州市粵運公共汽車　廣州市荔通公共汽車 |

|  |  |
| --- | --- |
| 從化區 | 從化公共汽車　廣州順途公共汽車 |

|  |  |
| --- | --- |
| 市區（2009年整合後） | 廣州市第一巴士　廣州市第二巴士　廣州市第三巴士　廣州馬會巴士 |

 |
| 已經取消咗或停咗或執咗笠或破咗產嘅 | 廣州白馬巴士　廣州客車廠 |
《**狐狸與獵狗**》（英文：***The Fox and the Hound***）係一部由華特迪士尼喺1981年製作及發行動畫戲電影。套戲最早喺1981年7月10號上畫。佢係迪士尼第24部經典動畫長片。

故事改自同名小說，而小說係1967年寫嘅。套片故事感人，網上曾經評為迪士尼最感人作品。呢部戲講狐狸陶德（Tod）同獵狗小銅（Copper）自細係好朋友，一齊玩得好開心，之不過後尾慢慢變成敵人。米基·魯尼（Mickey Rooney）負責同陶德配音，寇特·羅素（Kurt Russel）就同小銅配音。

套片嘅DVD分別由中錄德加拉同埋博偉喺中國大陸同台灣發行，而無出過電影原聲帶CD版。大多數迪士尼電影電影原聲帶，都係由滾石喺兩岸發行後，EMI、艾迴分別喺中國大陸、台灣再發行。喺台灣原版錄影帶喺1997年4月推出，三區DVD就喺2000年上市，到2007年又發行特別版，套片嘅電影原聲帶則未推出。套片喺1999年於台灣迪士尼頻道首播。原版錄像帶1994年首度發行，並於2000年5月第二輪推出『黃金典藏系列』錄影帶，同時首度推出DVD，到咗2006年更推出25週年紀念版DVD。續集《狐狸與獵狗2》由迪士尼喺2006年推出。

故仔
--

故事講美國農村，有隻叫陶德嘅狐狸仔，佢老母畀獵人殺咗， 狐狸仔就畀老婦收養。 有日，陶德出走，見到獵犬小銅，重好快做成朋友。陶德同小銅由而自幼結成好友，一齊玩，一齊笑，好開心咁過日辰。但越大個，就知大家係天敵，友誼就有危機。

陶德一次意外，唔小心害到照顧小銅嘅老狗，畀火車撞傷，生命垂危。小銅答應向陶德報仇，追住陶德，陶德就迫住逃走。追嗰陣，佢哋遇到熊。陶德原本可以趁機擺脫，但見住小銅有危險，而淘德善良，有智慧，就留低幫小銅，合力打敗熊，轉危為安，兩個重歸於好。

電影歌曲
----

1. "The Best of Friends"
2. "Lack of Education"
3. "A Huntin' Man"
4. "Goodbye May Seem Forever"
5. "Appreciate the Lady"

出面網頁
----

* 電影官方網站
* 《狐狸與獵狗》喺互聯網電影資料庫嘅資料（英文）
喺日本嘅校園游水裝品種。左：男裝，右：女裝
**校園游水裝**（粵拼：haau6 jyun4 jau4 seoi2 zong1；日文：**スクール水着**／**スク水**）係部分國家啲學校入面，喺學生上游水堂嗰時着到，由學校特別整嘅游水裝。呢種游水裝同普通嘅游水衫褲唔同，佢一般比較緊身。尤其係女仔嘅游水衫都係用一件頭嘅品種。佢嘅原產地喺日本，而家有啲國家嘅學校都會用到佢。

發展史
---

| 第一代校園游水裝（1964~1985年） |
| --- |
| 

|  |
| --- |
| 正面 |
| 正面  |

|  |
| --- |
| 背面 |
| 背面  |

 |

喺昭和30年代後半段（1963~1967年），嗰時日本啲學校將游水列入正式嘅考試科。就喺昭和30年代中葉（大概1961~1963年到）出現咗用尼龍整嘅正式學校游水裝品種，喺嗰時之前一直都冇固定，就係用棉同乙酸酯整嘅游水裝品種。而最早嘅校園游水裝品種，女仔嗰啲好似條冇袖嘅連衣裙噉，但比較緊身，而且有半條裙樣出嚟，凈係喺兩邊大髀附近重短過而家女仔着嘅超短褲噉，但係唔似得奧運會嗰啲跳水用嘅專業游水衫噉冇孖煙囪；而背脊條腰帶冚得比較上，係因為嗰時啲尼龍紡織品冇彈性，要用比較厚嘅尼龍布嚟整。呢啲游水裝喺1964年嘅東京奧運會期間先至出現，其中男裝一開始就發展成四角嘅游水褲品種。

| 第二代校園游水裝（1985~2000年） |
| --- |
| 

|  |
| --- |
| 正面 |
| 正面  |

|  |
| --- |
| 背面（U字型） |
| 背面（U字型）  |

 |

到咗1985年，校園游水裝出到第二代。其中女仔嘅一件頭方面，將用咗21年嘅裙位取消咗，而材料變成尼龍同聚酯纖維、聚氨酯整嘅嘢；編織物轉咗用1971年研發、比較有彈性嘅雙向針織品種。而抌喺膊頭後邊嘅冚住部位甚至伸咗落嚟，呢種游水裝到而家重有部分學校用緊。呢種游水衫喺1985年好多游水學校入面都好興。男裝開始出現而家嘅三角游水褲品種。

| 第三代校園游水裝（2000年到而家） |
| --- |
| 

|  |
| --- |
| 正面 |
| 正面  |

|  |
| --- |
| 背面（競賽型品種） |
| 背面（競賽型品種）  |

 |

到咗2001年，校園游水裝出到而家嘅第三代。女裝進化到同而家奧運跳水用嘅一件頭差唔多噉，其中大髀最上邊附近發展到冇孖煙囪嘅V字形版。同而家嘅一件頭嚟對比，唔同嘅係佢嘅背脊嘅大部分腰骨部位都係冚實嘅。原先喺未指定邊種游水衫嘅學校，都出咗啲好似而家第三代品種（介乎第三代品種到奧運跳水品種嘅一件頭之間）嘅游水裝。而之前兩代嘅游水衫品種，而家已經越嚟越少人用。男裝重出現咗而家喺市面有得賣嘅競賽型中褲品種。

而家校園游水衫嘅品種
----------

而家男仔嘅游水褲品種由第一代到第三代都有。但係而家女仔嘅游水衫多數用緊第三代，前兩代已經好少學生用。

|  |  |  |
| --- | --- | --- |
| 

|  |
| --- |
| 而家市面上賣嘅校園游水衫品種（喺日本街頭）。其中左邊嗰種係而家好少有得賣，中間嗰種比較多。 |
| 而家市面上賣嘅校園游水衫品種（喺日本街頭）。其中左邊嗰種係而家好少有得賣，中間嗰種比較多。  |

 |

膊帶樣
---

膊帶係女裝（一件頭）先至有，一般有U字形、Y字形同V字形3種形狀。

### U字形

U字形喺第一代嘅校園游水裝開始出現。呢種游水裝嘅優勢同缺陷係：

* 優勢：可以調整長度。
* 缺陷：成日搭喺膊頭差唔多到手臂嗰度，如估稍為着大一個碼，膊帶可能會甩落嚟搞到走光。

### Y字形

Y字形喺第二代嘅校園游水裝開始出現。佢同第一代唔一樣，膊帶唔會甩出嚟。而且個Y字型部位硬淨咗。

### V字形

V字形喺第三代嘅校園游水裝開始出現。佢同第二代嘅品種差唔多，但係上邊嘅膊帶通常用橡膠嚟整嘅一條綫品種。

攷
-

|  |  |
| --- | --- |
|  | 維基同享有多媒體嘅嘢：**校園游水裝** |

* スクール水着の歴史 sukumizu.ru. 2011-03-31.
* 旧タイプの詳細 sukumizu.ru 2011-03-31.
* 肩ひもの形状 sukumizu.ru. 2011-04-01.
* 全体の形状による分類 sukumizu.ru. 2011-04-02.
**第17屆北萊茵－西法倫州議會選舉**響2017年5月14號舉行。

結果係總理默克爾領導踲基督教民主聯盟以大約三個百分點差距擊敗對手社會民主黨，將會有利默克爾響9月大選爭取競逐連任。

結果
--

票站調查公布結果話基盟民攞到大約三成四選票，擊敗得票大約三成一嘅主要對手社民黨，打破呢嗰州響過去五十年大部分時間都由社民黨控制嘅局面。響柏林嘅基民盟競選總部就傳來一片歡呼喝采聲。

分析
--

基民盟今次得票率比上屆選舉增加咗差唔多七個百分點，相反社民黨就流失咗大量支持者選票，跌咗差唔多八個百分點，社民黨主席歐洲議會前議長舒爾茨承認輸咗，佢呼籲黨員唔好氣餒，放眼9月嘅大選，爭取好成績。 

不過事實上，社民黨今次敗選對黨嘅打擊深遠，因為呢嗰涵蓋科隆同杜塞爾多夫等大城市同埋魯爾工業區，有成一千八百萬人口，係德國人口最多嘅州份，佔咗全國四分一人。 而呢嗰州過去數十年唔止係社民黨傳統票倉，重係舒爾茨嘅家鄉，今次選舉係9月大選前最後一場地方選舉。響前兩次地方選舉社民黨已經連番受挫，痛失沙亞同舒勒斯維－荷斯泰因州嘅社民黨來講可謂不容有失，但係結果就差強人意。響距離大選只有幾個月時間，連傳統根據地都保唔住，嚴重打擊社民黨選情，外界相信社民黨失去北萊茵－西法倫州之後，舒爾茨好可能會改變大選部署，嘗試力挽狂瀾。 

至於尋求第三度連任嘅默克爾帶領基民盟再下一城，成為北萊茵－西法倫州嘅最大黨，就為9月大選打咗強心針。

睇埋
--

* 第20屆沙亞州議會選舉
* 第19屆舒勒斯維－荷斯泰因州議會選舉

攷
-

1. ↑  （繁體中文）德國北部地方選舉基民盟重奪控制權，now新聞，2017年5月8號搵到。
2. 1 2 3 4 5  （繁體中文）德國地方選舉基民盟再下一城，now新聞，2017年5月15號搵到。

| * 睇
* 傾
* 改
北萊茵－西法倫州 北萊茵－西法倫州選舉 |
| --- |
| 州議會選舉 | 
* 第1屆（1947年）
* 第2屆（1950年）
* 第3屆（1954年）
* 第4屆（1958年）
* 第5屆（1962年）
* 第6屆（1966年）
* 第7屆（1970年）
* 第8屆（1975年）
* 第9屆（1980年）
* 第10屆（1985年）
* 第11屆（1990年）
* 第12屆（1995年）
* 第13屆（2000年）
* 第14屆（2005年）
* 第15屆（2010年）
* 第16屆（2012年）
* 第17屆（2017年）
* 第18屆（2022年）

 |
| How to read a taxoboxHow to read a taxobox**山桃** |
| --- |
|  |
| 瀕危指標 |
| 最唔使理（Least Concern） (LC) |
| **物種分類** |
| 

|
|  |
|
|
| 界 | 植物界 Plantae |
|
|
|
|
| 門(Divisio): | 被子植物門 Magnoliophyta |
|
|
|
|
|
|
|
|
| 綱 | 雙子葉植物綱 Eudicots |
|
|
|
|
|
| 目 | 薔薇目 Rosales |
|
|
|
|
|
|
|
|
| 科 | 薔薇科 Rosaceae |
| 亞科 | 桃亞科 Amygdaloideae |
|
| 族 (*tribus*): | 桃族 Amygdaleae |
|
|
| 屬 | 李屬 *Prunus* |
|
|
|
|
|
|
|
| 種 | **山桃 *P. davidiana*** |
|

 |
|
| 二元學名 |
| ***Prunus davidiana***Pall. |
|
|
|
|
|
|
|
|
|
|
|
|
|
|
|

**山桃**（粵拼：saan1 tou4；學名：*Prunus davidiana*）係薔薇科李屬嘅落葉喬木，喺中國華北兩河山地區、陝甘寧地區、四川同雲南、遼寧、吉林、江蘇、安徽、北京嘅海拔800～3200m嘅山地、內蒙古草原範圍先至搵到。

樣
-

植株高10m，樹皮暗紫，光滑。葉似帶披針嘅蛋形，長5～13cm，闊15～40mm，先端逐漸尖，基部楔形，兩邊冇毛，葉邊有好細嘅銳鋸齒；葉柄長1～2cm，雖冇毛但有腺體。花單生，同木棉花一樣，都係先開花後出葉；萼筒鐘形，萼片蛋形，果樣似闊楔形；花瓣似蛋形或近圓形，紫色，先端圓角，長10～15mm，闊8～12mm；花梗超短到幾乎冇；每年3～4月開花。果屬核果，直徑25～35mm，淡黃，出面有短軟毛；每年7～8月結果。

用途
--

植株嘅莖成日攞嚟做木材，果可以食得，植株專門攞嚟做觀景用途。佢嘅籽、根、莖、皮、葉、花、樹膠都可以做藥。籽可以榨油。

連出去
---

* 山桃 Shantao 藥用植物圖像資料庫 (香港浸會大學中醫藥學院) （白話文）（英文）
* 山桃 北京植物园
唔好同**愛爾蘭共和國女子足球代表隊**同**北愛爾蘭男子足球代表隊**搞亂。
**愛爾蘭共和國男子足球代表隊**（愛爾蘭蓋爾文：**Foireann sacair náisiúnta Phoblacht na hÉireann**），有時簡稱「愛爾蘭（共和國）國家隊」，係愛爾蘭共和國嘅國家男子足球代表隊，由愛爾蘭足球協會管理，主場係新蘭斯敦路球場，現任主教練係愛爾蘭人史提芬堅尼（Stephen Kenny），隊長係史密斯高文。

史
-

1922年愛爾蘭自由邦成立之後，愛爾蘭自由邦喺1924年第一次組隊出戰奧運會，一路打到入八強賽。1936年愛爾蘭自由邦改制為共和國之後，愛爾蘭足協一直以「愛爾蘭」（**Éire**或者**Ireland**）自稱。1953年，國際足協決定：愛爾蘭島上面嘅兩支國家隊都可以打世界賽；由愛爾蘭足協管理，代表愛爾蘭共和國嘅足球隊，一定要以「愛爾蘭共和國」自稱，而由北愛爾蘭足協管理，代表英屬北愛爾蘭嘅足球隊，就簡稱「北愛爾蘭」。

1964年，愛爾蘭參加歐洲國家盃外圍賽，一路進軍到八強，最後畀西班牙淘汰。1988年愛爾蘭再次殺入歐洲國家盃決賽圈首回合。1990年更加第一次殺入世界盃決賽圈，之後又先後喺1994年同2002年殺入世界盃八強同16強。2002年FIFA世界盃外圍賽最後一輪愛爾蘭對法國，法國嘅亨利喺愛爾蘭龍門前邊用手控球，再將球傳畀隊友威廉·加勒斯射入，以2:1淘汰愛爾蘭進軍決賽圈。2012年，愛爾蘭再次殺入歐洲國家杯決賽圈，不過最後小組賽三場輸晒出局，而第一場小組賽葡萄牙裁判彼得羅·浦羅恩沙推跌愛爾蘭嘅奇夫·安組斯，更加引發爭議。2016年歐洲國家盃，愛爾蘭喺16強輸畀東道主法國。

1949年，愛爾蘭成為第一支喺英倫本土擊敗英倫嘅國家隊。

出面網頁
----

* 愛爾蘭共和國足球代表隊喺FIFA.com嘅球隊資料 （英文）

| * 睇
* 傾
* 改
歐洲足協屬會足球代表隊 |
| --- |
| 正式會員男子隊 | 阿爾巴尼亞 · 安道爾 · 亞美尼亞 · 奧地利 · 阿塞拜疆 · 白俄羅斯 · 比利時 · 波斯尼亞 · 保加利亞 · 克羅地亞 · 塞浦路斯 · 捷克 · 丹麥 · 英倫 · 愛沙尼亞 · 法羅群島 · 芬蘭 · 法國
 · 格魯吉亞 · 德國 · 希臘 · 匈牙利 · 冰島 · 以色列 · 意大利 · 哈薩克 · 拉脫維亞 · 列支敦士登 · 立陶宛 · 盧森堡 · 馬爾他 · 摩爾多瓦 · 黑山 · 荷蘭 · 北愛爾蘭 · 北馬其頓 · 挪威 · 波蘭 · 葡萄牙 · 愛爾蘭共和國 · 羅馬尼亞 · 俄羅斯 · 聖馬利諾 · 蘇格蘭 · 塞爾維亞 · 斯洛伐克 · 斯洛文尼亞 · 西班牙 · 瑞典 · 瑞士 · 土耳其 · 烏克蘭 · 威爾斯 |
| 臨時會員男子隊 | 直布羅陀 |
| 正式會員女子隊 | 阿爾巴尼亞 · 安道爾 · 亞美尼亞 · 奧地利 · 阿塞拜疆 · 白俄羅斯 · 比利時 · 波斯尼亞 · 保加利亞 · 克羅地亞 · 塞浦路斯 · 捷克 · 丹麥 · 英倫 · 愛沙尼亞 · 法羅群島 · 芬蘭 · 法國
 · 格魯吉亞 · 德國 · 希臘 · 匈牙利 · 冰島 · 以色列 · 意大利 · 哈薩克 · 拉脫維亞 · 列支敦士登 · 立陶宛 · 盧森堡 · 馬爾他 · 摩爾多瓦 · 黑山 · 荷蘭 · 北愛爾蘭 · 北馬其頓 · 挪威 · 波蘭 · 葡萄牙 · 愛爾蘭共和國 · 羅馬尼亞 · 俄羅斯 · 聖馬利諾 · 蘇格蘭 · 塞爾維亞 · 斯洛伐克 · 斯洛文尼亞 · 西班牙 · 瑞典 · 瑞士 · 土耳其 · 烏克蘭 · 威爾斯 |
| 臨時會員女子隊 | 直布羅陀 |
梅里達市景色
**梅里達市**（西班牙文：**Mérida**）係委內瑞拉梅里達州嘅州都，安第斯區域其中主要城市。

梅里達市喺1558年成立，當時屬新格拉納達總督轄區，後來歸屬委內瑞拉總隊長區。

市內有超過二十萬居民，大都市地區內約三十五萬人，係委內瑞拉西部教育同埋旅遊中心，係安第斯大學同埋世界第二長空中纜車嘅所在地。

歷史
--

梅里達市，1899年
梅里達係胡安·羅德里格斯·蘇亞雷斯喺1558年10月9號創建。1622年，梅里達成為梅里達省嘅州都。梅里達成為新格拉納達總督轄區一部分直到1777年。

### 詞源

  

梅里達呢個詞原本係拉丁文「埃梅里塔」（emerita）嘅根源。

政治同埋政府
------

梅里達市係州同埋市政府、總督、市長嘅所在地。

地理
--

梅里達喺山谷內
### 氣候

### 城市規劃

鳥瞰梅里達
### 鄰里

人口統計
----

經濟
--

運輸
--

梅里達交通地圖。
### 機場

### 公共交通

1957年建造嘅梅里達纜車。

興趣景點
----

Church and plaza 'del Llano' located in the city center
### 宗教建築

### 公園，廣場，觀光

### 大學

### 圖書館

文化
--

拉羅莎湖同埋科學技術博物館。
### 博物館，文化中心，劇院

|  |  |  |
| --- | --- | --- |
| * 考古博物館
* 大主教管區博物館
* 科技博物館
* 殖民藝術博物館
* 現代藝術博物館
 |  | * 胡安桑切斯樓文化
* 圖略費夫雷斯科爾德羅文化中心
* 塞薩爾劇院
 |
|

### 地方風俗

### 料理

  

### 音樂

媒體
--

### 電視

### 無線電

### 報刊

體育
--

保健
--

著名居民
----

|  |  |  |  |  |  |  |
| --- | --- | --- | --- | --- | --- | --- |
| * 弗雷·胡安·拉莫斯·德喇
* 路易斯·瑪麗亞·里瓦斯·達維拉
* 胡安·桑切斯
* 卡拉喬洛·帕拉·奧爾梅多
* 斯特凡·費爾南德斯
 |  | * 羅曼·德爾加多·查爾沃德
* 弗朗西斯科·安東尼奧·烏斯卡特吉
* 胡安·安東尼·帕雷德斯
* 弗朗西斯科·皮孔
* 邁克爾·魯伊斯
 |  | * 阿馬多爾·洛佩斯·里維拉
* 拉斐爾·里瓦斯
* 伊格納西奧·安德拉德
* 波萊納·雷伊·庫維略斯
 |  | * 盧西亞諾·諾格拉·摩拉
* 安東尼奧·平托·薩利納斯
* 格雷戈里奧·里維拉
* 西蒙·阿爾貝托·孔薩爾維
 |
|

參考
--

Bibliography
* *Historia de Mérida*, Carlos Chalbaud Zerpa, Universidad de Los Andes. 1985, Mérida, Venezuela.
* *Enciclopedia de Venezuela*. Edición de El Nacional. Caracas, Venezuela.
* *Nuevo atlas práctico de Venezuela*. Edición de El Nacional. Caracas, Venezuela.
* Enciclopedia *Conocer Venezuela*. Salvat. Navarra, España. ISBN 84-345-4251-X
* *The Trolleybuses of Mérida: description, map, 29 illustrations*

Notes

出面網頁
----

* 梅里達市

  


|  |  |
| --- | --- |
|  | 維基同享有多媒體嘅嘢： **梅里達市** |
**梅開二度**係一句成語，意思即係話同一件事成功咁做到兩次。

典故
--

呢句嘢其實係嚟自傳統戲曲嘅劇目【二度梅】，而呢齣戲曲係取材自同故事嘅古典小說；個典故係咁嘅：

話說喺唐朝唐德宗在位嘅期間，忠臣**梅伯高**一家人俾奸相**盧杞**陷害，搞到要滿門抄斬，得返個仔**梅良玉**一個走甩咗，後來佢化名叫**王喜童**嚟掩人耳目；佢一個人流落到街上面，飢寒交迫之際，好彩遇到**陳日升**（陳東初）將佢收留，陳日升唔知道佢嘅身世，只當佢係一般嘅可憐人，請咗佢返屋企幫手打理陳府嘅梅花園，先至唔使餓死街頭。
陳日升係梅伯高嘅同窗好朋友，當時佢俾盧杞迫害嘅時候，就係梅伯高救返，不過就係因為咁而搞到梅伯高同盧杞結下牙齒印，最後重搞到全家抄斬；陳日升因為咁而悲憤交雜，於是索性辭官唔撈，舉家歸隱楊州。
陳日升有個女叫**陳杏元**，生得國色天香，梅良玉去到陳家之後，兩個人就一見鍾情。
喺一個梅花盛開嘅日子，亦係梅伯高嘅忌辰，陳日升同埋屋企人一齊係屋企嘅梅花園度開壇悼念亡友兼恩人，點知忽然間天色大變，重發起大風雪，將啲梅花通通打爛晒，陳日升感慨自己能夠逃出生天，但係就連梅家嘅後人都救唔到，認為呢啲係上天對佢嘅警示，於是佢發誓除非梅花再次開花証明梅家嘅後人重喺世上，唔係嘅話就遁入空門，削髮為僧；佢個女杏元聽到咁，即刻上香誠心咁求上天令到梅花重開，點知佢哋嘅真誠真係感動到上天，梅花園嘅所有梅花樹都再次開花；後來陳日升知道咗原來喜童就係良玉，於是就將個女杏元許配畀佢。
（故事詳情可以參考劇目【二度梅】，或者【陳杏元落院】……等等呢啲相關嘅戲曲）
因為呢段典故，所以就有「梅開二度」呢個成語嘞。

粵劇電影
----

喺1957年10月，香港嘅東方影業公司亦都發表咗一部同名嘅粵劇電影，由當時嘅名導演馮志剛執導，何非凡、吳君麗、羅劍郎、陳好逑主演。

相關文章
----

* 梅開二度 (足球)
根據2004年嘅人口調查結果，**蘇里南嘅穆斯林人口**有66,307人，係蘇里南總人口嘅13.5%。蘇里南係美洲穆斯林人口比重最大嘅國家。

伊斯蘭教組織
------

蘇里南穆斯林會議係蘇里南最主要嘅穆斯林組織，呢個組織轄下嘅好多穆斯林協會、聯合會同基金會都有同世界穆斯林大會保持聯繫。每年，呢個組織會派十幾個穆斯林去麥加朝聖。

史
-

蘇里南最早嘅穆斯林係嚟自西非嘅奴隸，而今日蘇里南嘅穆斯林主要係嚟自印度同印尼嘅契約勞工後代。響1873年至1916年間，6000幾個嚟自印嘅穆斯林勞工嚟到蘇里南，佢哋嘅後代係屬於遜尼派嘅哈乃斐教法學派；而印尼裔蘇里南人除咗有少數皈依基督教之外，絕大多數係穆斯林，屬於沙斐儀教法學派。印尼裔定居點都會有清真寺或者禮拜堂，而伊斯蘭信仰或多或少都會出現響佢哋嘅日常生活。

由於蘇里南長期俾歐洲人殖民，殖民政府一直都支持基督教。去到1970年，伊斯蘭教嘅開齋節先被當局承認，重定咗做公共節日。伊斯蘭教一路都無參與政事，直到1988年蘇里南實現民主之後先有印尼裔政黨參與政府組閣。

參考
--

1. ↑  "2004 Suriname Census" (PDF). 原著 (PDF)喺2009年11月13號歸檔. 喺2014年3月17號搵到.
2. ↑  "The Muslim World" (27–52). World Muslim Conference. `{{cite journal}}`: Cite journal requires `|journal=` (help)
3. ↑  "Member States of the Organisation of Islamic Cooperation". 原著喺2013年12月9號歸檔. 喺2014年3月17號搵到.
4. 1 2 3  吴德明 (2008). 《《苏里南》》 (简体中文). 北京: 社会科学文献出版社. p. 32. ISBN 9787509701881.`{{cite book}}`: CS1 maint: unrecognized language (link)
搞清楚 呢篇嘢講嘅係廣州地區喺1927年開辦嘅名牌大學。
* 想搵廣州地區有乜嘢大學，請睇「**廣州大學一覽**」。
* 想搵屬下嘅學校或教育培訓機構，請睇「**廣州大學 (搞清楚)**」。

**廣州大學**（粵拼：gwong2 zau1 daai6 hok6；英文：**Guangzhou University**），簡稱**廣大**（gwong2 daai6），係中國廣東廣州嘅正式大學，1927年開辦，有兩個校區。

兩個校區嘅詳細位置
---------

* 桂花崗校區：越秀區桂花路1號
* 大學城校區：番禺區廣州大學城外環西路230號

史
-

學校喺民國16年（1927年）開辦，但無耐因戰亂而停辦，直到1953年開辦廣州教育學院為止。1958年8月正式成立咗廣州師範學院，3年後佢同廣東師範學院合併，之後學校規模逐漸衰落到1964年7月停辦。而廣州市建築工程局業餘工程學院喺1960年開辦，雖然喺1964年俾國家教育部批准咗備案，但開辦咗2年後，因文革破四舊浪潮而停辦，1973年復辦兼改咗嗌「七二一工人大學」。1975年，廣州市聯合職工大學紡織學院正式成立。1978年12月，廣州師範學院復辦。1980年，原先嘅七二一工人大學改名做廣州市建築工程局職工大學。時隔3年，廣州職業大學正式成立，重喺2年後加開咗廣州高等師範專科學校，同年，廣州市建築工程局職工大學同聯合職工大學紡織學院先後改名做廣州市建築總公司職工大學同廣州紡織工業職工大學。1987年1月成立咗廣州城市建設學院，重喺1991年成立華南建設學院。但好景唔長，1995年4月華南建設學院東校區同廣州市城建職工大學從廣州大學分出去，同廣東工學院、廣東機械學院合併成廣東工業大學。2000年又將原有嘅8間學院合併嗮，變成而家嘅廣州大學。2004年初新開咗大學城校區。

出面網頁
----

* 廣州大學嘅官方網站
* 统一身份认证平台

| * 睇
* 傾
* 改
入伙過廣州大學城嘅學校 |
| --- |
| 第一批 | 華南師範大學 | 華南理工大學 | 廣東外語外貿大學 | 中山大學 | 廣東工業大學 | 星海音樂學院 | 廣州美術學院 | 廣州大學 | 廣州中醫藥大學 | 廣東藥科大學 |
| 第二批 | 南方醫科大學 | 暨南大學 |
唔好同**龍之谷：破曉**搞亂。

《**龍之谷：破曉奇兵**》（粵拼：lung4 zi1 guk1 po3 hiu2 kei4 bing5；簡化字：**龙之谷：破晓奇兵**；英文：**Dragon Nest: Warrior's Dawn**）係一部喺2014年7月31號開始映嘅一部電影，係由長影集團有限責任公司同埋華夏電影發行有限責任公司、金鷹卡通、盛大遊戲、米利影業、橫店影視同埋優漫卡通一齊嚟合作整嘅一部電影。而呢部片係由荷里活團隊用咗2年時間嚟整，而迪士尼嘅製片人——比爾•波登自己出手，佢集中咗魔幻、冒險、家庭同愛情喺埋一齊。重係動畫史詩《龍之谷》嘅三部曲入面嘅第1部，佢係按照《龍之谷》嘅古仔入面講嘅50年前——第一次嘅黑龍突襲情節嚟做嘅一部片。

主演
--

* 胡歌
* 景甜
* 徐嬌
* 夏梓桐

劇情
--

之前原先從好靜嘅阿爾塔利亞大陸俾黑龍同埋佢啲怪獸包圍嗮。成個大陸就搞到亂嗮。有位嗌小魚嘅蘭伯特，住喺細嘅村入面嘅僆仔為咗保護個村，結果佢咁好橋入咗為打低黑龍而立嘅英雄聯盟。而所謂嘅「英雄聯盟」就係由精靈、魔法師、遊俠同埋傳奇戰士組成嘅臨時雜牌聯盟，殺到失落咗好耐嘅古道，重行嗮好神秘嘅森林同埋好靚嘅雪山嚟搵黑龍巢穴。點知前面就有好牙煙嘅嘢等住佢出嚟。咁難同埋咁怪嘅嘢，就畀蘭伯特好快噉企出咗嚟，但係佢可唔可以搵返屬於自己嘅戰鬥意義？

歌曲
--

|  |  |  |  |  |  |
| --- | --- | --- | --- | --- | --- |
| **標記** | **歌名** | **作詞** | **作曲** | **唱** | **註** |
|
| **片頭曲**  | 破曉以後 | 貝易韓、張靚穎 | Keely Hawkes | 張靚穎 |  |
|

票房
--

呢部片開播咗無耐，喺中華人民共和國入面嘅好多間電影院都出咗細路哥同學生隊嚟自己迫埋入去睇嘅嘢。喺2014年7月29號晏晝4點，呢部片雖然話喺中國內地範圍凈係得10%嘅片到，但係收入嘅比例就高出咗自己成超過1倍嘅票房，十足似嗮黑馬。而喺中國大陸影之前，部片已經賣到法、德、意、荷等卅幾個國家同地區，喺海外嘅銷售方面，收入都差唔多去到400萬美金，佢係繼《魁拔》之後，第二部中國大陸產嘅動畫電影出到國外。

續集
--

《龍之谷2》喺2015年年底開拍，而《龍之谷3》將會係真人版。

遊戲
--

內文：龍之谷：破曉
喺2015年3月12號，盛大網絡公司借住呢部電影可以成功影嘅同時，搞咗佢嘅遊戲版出嚟。

出面網頁
----

* Dragon Nest: Rise of the Black Dragon IMDb
* 龙之谷：破晓奇兵 豆瓣（簡體中文）
* 龙之谷：破晓奇兵 時光網（簡體中文）

註
-

1. ↑  《龙之谷》公映显黑马相 票房逆袭排片 新浪娛樂 喺2014-07-30搵到
2. ↑  《龙之谷》再创海外销售佳绩 国产动画如何"全球化"？ 搜狐財經 喺2014-08-02搵到
3. ↑  〈电影龙之谷二明年年底推出 三拍真人版〉. 多玩游戏. 2014-07-14. 原著喺2014-07-27歸檔.
**加山雄三**（粵拼：gaa1 saan1 hung4 saam1；日文：かやま ゆうぞう*Kayama Yūzō*，1937年4月11號—），真名**池端直亮**，係日本一個男演員同埋唱作人。有時佢會用**彈厚作**呢個名嚟幫人作曲。

加山作嘅歌喺70至90年代嘅香港都有一定傳唱度，例如首本名曲《君といつまでも》就有甄妮、鄭少秋同薰妮三個唔同嘅廣東話翻唱版本。

屋企
--

加山嘅祖先係大名禰寝氏分支池端家，世代都係薩摩藩嘅武士。直至到加山嘅爺爺池端清武，佢走咗去當兵，最高官位係陸軍大佐。而加山個老豆係藝人上原謙，都好出名，有三個仔女，跟先後次序就係加山雄三 - 池端亮子 - 仁美凌。

佢太公係前宮內大臣岩倉具定，而親屬就係依仁親王個老婆周子。具定第三個仔叫具顥，佢娶咗女藝人青木しのぶ（律師江間俊一個女），生咗個女小櫻葉子，而葉子就係加山個阿媽。

加山響1970年同女優松本惠（又叫松本美惠子）結婚，生咗四個仔女，分別係大仔池端信宏、二仔加山徹（又叫山下徹大）、大女梓真悠子、細女池端えみ。

註
-

攷
-

* 人物指南
* 音樂指南
* 日本指南


|  |  |
| --- | --- |
| 權威控制 | 
* WorldCat
* VIAF: 37126787
* LCCN: n95112676
* ISNI: 0000 0000 8373 1183
* GND: 106304670X
* SUDOC: 059506768
* BNF: cb141926555（資料）
* BIBSYS: 15020923
* MusicBrainz: 8d6650a8-feaf-4f95-8721-d3421572dc59
* NDL: 00029999
* CiNii: DA04295110

 |


  


|  |  |
| --- | --- |
| Stub icon | 呢篇文係日本演員楔位文。歡迎幫維基百科擴寫佢。睇 • 論 • 改 • 歷 |
呢個人物係用緊西班牙人名：首姓或者父姓（即老豆個姓）係「波旁」，次姓或者母姓（即阿媽個父姓）係「柯蒂斯」。

**蘇菲亞王女**（西班牙文：**Infanta Sofía**，2007年4月29號—），全名**萬聖嘅蘇菲亞·德波旁ー柯蒂斯**（西班牙文：**Sofía de Todos los Santos de Borbón y Ortiz**），係西班牙第二皇位繼承人，現任西班牙國王菲臘六世二女。

簡歷
--

2014年，老豆菲臘登基，最左就係蘇菲亞
2007年4月29號下晝四點五十分，蘇菲亞響魯伯國際醫院用剖宮產呢個方法出世，係阿斯圖里亞斯親王菲臘同莉迪芝雅嘅第二個細路，而佢嘅出世由王室通過短訊公佈。佢嘅臍帶響剪咗後，同家姐莉安諾王女一樣畀人送去亞利桑拿州嘅臍帶血注冊處登記同埋儲存。呢點響西班牙引起爭議。

佢個名「蘇菲亞」嚟自佢阿嫲蘇菲亞王后。同年7月15號，佢響查瑞拉宮接受洗禮，教父母係Paloma Rocasolano（佢阿婆）同埋維丁親王康士坦丁ー阿森（保加利亞最後一任國王斯美昂二世個仔）。佢亦都有遺傳到波旁家族傳統嘅名「萬聖嘅」。

佢之後入讀響馬德里阿羅凡卡（暫譯，英文係Aravaca）嘅Santa María de los Rosales學校，佢老豆同家姐都響到讀過書。

2017年5月，佢響Asunción de Nuestra Señora接受第一次聖餐，並且係響老豆阿媽、家姐莉安諾、Menchu Álvarez del Valle（太嫲，阿媽莉迪芝雅王后個阿嫲）、阿爺環卡洛斯一世、阿嫲蘇菲亞王后、繼阿嫲Ana Togores同埋教父維丁親王康士坦丁ー阿森咁多人嘅見證下去食。

銜頭
--

佢一出世就係王女。佢嘅全稱係：*Her Royal Highness Sofía de Todos los Santos de Borbón y Ortiz, Infanta of Spain*

唔同家姐，佢並冇屬於自己嘅徽章。

拎
-

* 西班牙王室官網介紹


|  |  |
| --- | --- |
|  | 呢篇係政治人楔位文。歡迎幫維基百科擴寫佢。睇 • 論 • 改 • 歷 |

|  |  |
| --- | --- |
|  | 呢篇同西班牙人相關係楔位文。歡迎幫維基百科擴寫佢。睇 • 論 • 改 • 歷 |
**積分飽和**（Integral windup、integrator windup、reset windup）意指PID回授控制器由於實際控制量（實控量）、理想控制量（理控量）、受控制量（受控量）三者唔同步，引致好大誤差而形成嘅一種理控量往復過衝、調節時間過長嘅問題。

原因
--

由於譬如實控量捱限制住喺一個最大值度、受控量以相對慢嘅速度挽升，噉個受控量同目標穩定值就有相當大嘅誤差，啲誤差（會著回授返去作為控制器個輸入）喺受控量升到目標穩定值之前、就係噉加埋加埋到個積分項上高，導致理控量猋高、過衝，但實控量受限而冇變。之但係受控量達到並超越目標穩定值之後，雖然誤差經已掉轉頭開始一尐尐噉劘丟啲積埋嘅理控量，但因為之前積得好多所以實控量就冇受影響、受控量就繼續挽升。喺邇個方向嘅理控量捱劘平之後，佢仲會因為誤差都積得好多又俾誤差推動往遞個方向猋，產生新一次過衝。最終要等到佢哋來回拗幾次、波動幾次、誤差同埋理控量逐漸歸零之後，受控量先至達到穩定。

對策
--

反積分飽和（anti-wind-up）嘅措施有：

* 將控制器積分初始化成所需值，譬如初始化成問題出現之前個值；
* 令個設定值以適宜嘅坡坽挽高；
* 禁用積分功能，直至個受控嘅過程變數 （PV）進入唨得控區域；
* 防止積分項喺預定範圍之上或者之下堆積；
* 反算積分項嚟捉過程輸出限制喺可行範圍內；
* 誤差過親或者等於零嗰陣清零個積分值佢。噉樣避免個控制器仲係噉試圖驅動個系統並搞到反方向又產生新嘅誤差積分、啲戥擾動引致嘅誤差積分相同嘅誤差積分去。

考
-

1. ↑  "Microchip Application Note AN532: Servo Control of a DC Motor" (PDF). Microchip Technology, Inc. 1997. 喺2014-01-07搵到.
2. ↑  M. Tham. "Discretised PID Controllers" (PDF). 原著 (PDF)喺2020-03-28歸檔. 喺2014-01-07搵到.
3. ↑  Cooper, Douglas. "Integral (Reset) Windup, Jacketing Logic and the Velocity PI Form". 喺2014-02-18搵到.
愛爾蘭國防軍軍徽
  唔好同**愛爾蘭共和軍**搞亂。
**愛爾蘭國防軍**（愛爾蘭蓋爾文：**Óglaigh na hÉireann**、英文：**Irish Defence Forces**）係愛爾蘭共和國嘅武裝力量，由陸軍、海上部隊、空中部隊同後備國防軍四個部份組成。愛爾蘭國防軍嘅總司令係愛爾蘭總統，但係以總統嘅名義行使總司令職權嘅通常係國防部長，而國防部長嘅諮詢機構係國防委員會。

愛爾蘭國防軍個愛爾蘭蓋爾文名，同愛爾蘭共和軍嘅愛爾蘭蓋爾文名完全一樣，反映咗共和軍同國防軍之間上傳下承嘅歷史關係。

角色
--

由於愛爾蘭位置偏遠，因此外國軍隊大規模入侵嘅可能性唔大，加上愛爾蘭共和國從自由邦時期就開始奉行嘅中立政策，令到愛爾蘭國防軍嘅武裝相當無威脅性，空中部隊甚至連一架戰鬥機都無。雖然係咁，但係愛爾蘭共和軍就有參與聯合國維和部隊嘅長遠歷史。今日，國防軍嘅職能包括：

1. 保護愛爾蘭共和國免受外敵入侵（北愛爾蘭由英軍保護）；
2. 協助警察；
3. 參與聯合國維和、災害救護及人道主義援助行動；
4. 喺歐盟框架範圍內保護愛爾蘭漁業資源；
5. 其他民防職能，包括運輸重要人物同處理海洋污染等等。

組織
--

愛爾蘭國防軍分為兩大組成部份：常備國防軍同後備國防軍。常備國防軍分為陸軍、海上部隊同空中部隊；後備國防軍分為第一陣線同第二陣線，第一陣線主要由常備國防軍嘅復員老兵組成，第二陣線就分為陸軍後備隊同海上部隊後備隊。

### 陸軍

陸軍常備部隊有大概8500人，後備部隊就有大概13000人。全部陸軍部隊分屬兩個旅：駐守東部嘅第一旅同駐守南部嘅第二旅。之前重有過一個駐守西部嘅第四旅，但係已經喺2012年解散咗，屬下嘅部隊分別編入第一旅同第二旅。此外，陸軍部隊重會按照作戰角色分為九個兵團：步兵兵團、炮兵兵團、騎兵兵團、工程師兵團、後勤兵團、醫療兵團、運輸兵團、憲兵兵團同通訊及情報兵團。陸軍重喺橡樹教堂郡古勒基地（Campa an Churraigh, Co. Cill Dara）設有一個訓練基地，另外重有陸軍特種部隊等獨立編制。
同英國相比，愛爾蘭嘅軍工業相對落後，步兵嘅武器，從槍械到戰車，絕大部份都要從海外採購。目前陸軍最常見嘅戰車係瑞士MOWAG公司生產嘅「食人魚」裝甲運兵車同英國Alvis公司生產嘅FV101「蝎子」輕型坦克。雖然愛爾蘭基於中立政策而無加入北約，但係陸軍嘅武器好多都係符合北約制式嘅。

### 海上部隊

海上部隊一共有1144人，主要嘅職責係保衛愛爾蘭共和國領海同埋愛爾蘭海魚保育區。雖然海上部隊未參加過任何戰爭，但係就截獲過好多企圖出入愛爾蘭嘅運毒船。海上部隊目前有8隻輕型戰艦，全部配有充氣快艇，另外重有一啲訓練船隻。火力唔算強，但係足夠保衛領海，需要嘅時候亦都可以實施登艦作戰。

由於奉行中立政策，海上部隊嘅角色僅僅限於「保衛國土」，具體包括：

1. 護漁；
2. 協助政府機構改革；
3. 截獲毒品；
4. 海上維安；
5. 潛水任務；
6. 控制水體污染；
7. 海外任務支援。

### 空中部隊

空中部隊係愛爾蘭國防軍最細嘅組成部份，祇有大約939人。同一般嘅空軍唔同嘅係，愛爾蘭空中部隊並無擔當到國土防空伊個角色，亦都唔負責海上搜救行動（海上搜救行動由海岸防衛隊負責）。空中部隊嘅主要角色包括：

1. 支援陸軍；
2. 支援海上部隊；
3. 支援政府機構；
4. 支援民間力量；
5. 支援政府部門。

參考
--

1. ↑  

	* "Department of Defence - Drug Seizures".
	* Juno McEnroe. "Navy tracking system to crack down on drugs smuggling". Irish Examiner.
	* "Drug Offences". Citizen's Information Board.
2. ↑
**狄波拉**（**Deborah Lee**，1951年10月27號—），原名**李敏儀**，又名**李嬙**，係香港女演員，選美出身。狄波拉個名來自佢個英文名Deborah。

生平
--

狄波拉籍貫江蘇無錫，父母係上海人，1951年10月27號香港出世，響一間女校畢業。不過佢個仔謝霆鋒響《鋒味第二季》第十集話狄波拉其實響泰國出世，係個孤兒仔，後嚟畀嚟自上海嘅養父領養。

1973年喺香港「東方選美會」中勝出，跟住代表香港參加喺菲律賓馬尼拉舉行嘅「亞洲小姐」選舉。1974年2月又參加「太平洋皇后」選美會。

之後，佢加入麗的電視（亞洲電視前身）主持電視節目《麗視滿香江》。1974年加入嘉禾做電影演員。1975年入香港無綫電視演《歡樂今宵》。1976年演無綫長劇《狂潮》而走紅。80年代初，狄波拉開始出演棟篤笑。

響舉家移民加拿大後，狄波拉開始淡出娛樂圈。90年代息影，最收尾演出嘅作品係1993年嘅《情天霹靂之下集大結局》。

屋企
--

1979年佢同謝賢結婚，生咗一仔一女，即係謝霆鋒同謝婷婷。香港前途談判期間，夫婦成家齊齊移民加拿大溫哥華。之後，狄波拉同謝賢離婚。2000年，喺新加坡同機師江耀城（綽號鬍鬚Kong）註冊結婚。

演出作品
----

### 電影

* 1977年 香港艾曼妞
* 1977年 金玉良緣紅樓夢
* 1988年 猛鬼佛跳牆（董驃、李麗珍）

### 電視劇（麗的電視）

* 海角風雲（1975）

### 電視劇（無綫電視）

* 狂潮
* 書劍恩仇錄

### 其他演出

* 歡樂今宵
* 麗視滿香江

攷
-

1. ↑  〈歷屆華僑晚報之十大明星金球獎〉. 原先內容歸檔喺2017-08-03. 喺2022-01-20搵到.
2. 1 2  〈【經典重溫】狄波拉謝賢分手後仍是好友 離婚後盡母責照顧霆鋒婷婷 - 香港經濟日報 - TOPick - 娛樂〉. *topick.hket.com*. 喺2022-08-16搵到.
3. ↑  〈頭髮都唔甩多條超型！謝霆鋒教你Chok住摘菜〉. 《on.cc東網》. 喺2022-08-16搵到.`{{cite web}}`: CS1 maint: url-status (link)

出面網頁
----

* 狄波拉 --- **謝霆鋒**的生母，也是1973年第一位"亞洲小姐"的港姐代表
| How to read a taxoboxHow to read a taxobox**吊芙蓉** |
| --- |
| 喺香港沙田公園種嘅吊芙蓉喺香港沙田公園種嘅吊芙蓉 |
|
| **物種分類** |
| 

|
|  |
| 域(Domain): | 真核域 Eukarya |
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 雙子葉植物綱 Magnoliopsida |
|
|
|
|
|
| 目 | 錦葵目 Malvales |
|
|
|
|
|
|
|
|
| 科 | 梧桐科 Sterculiaceae |
|
|
|
|
|
| 屬 | 吊芙蓉屬 *Dombeya* |
|
|
|
|
|
|
|
| 種 | **吊芙蓉 *Dombeya wallichii*** |
|

 |
|
| 二元學名 |
| ***Dombeya wallichii***Benth. et Hook.f. |
|
|
|
|
|
|
|
|
|
|
|
|
|
|
|

**吊芙蓉**（粵拼：diu3 fu4 jung4；學名：*Dombeya wallichii*），廣州地區叫**非洲芙蓉**（fei1 zau1 fu4 jung4），又叫**鈴鈴花**（ling4 ling4 faa1），係梧桐科吊芙蓉屬嘅常綠中型喬木或灌木仔，原產東非同馬達加斯加等地，而家喺全球各地都可以搵到。

樣
-

植株高2~6m。葉比較多，紙質嘅互生品種，好似個心噉，較粗糙，有毛，邊緣有幼嘅鋸齒響度。花係圓錐花序，粉紅色聚傘品種，喺葉杈度出，由廿幾朵花仔整成個花波，花色比較靚，花瓣5嚿，一般喺每年冬天或春天開花。果係蒴果品種。

適應環境
----

非洲芙蓉鍾意有陽光兼靚地生，但唔禁kam1太旱嘅地，一般喺8～38℃範圍內生長。

連出去
---

* 非洲芙蓉 認識植物
* 非洲芙蓉 中國科學院華南植物園
* 非洲芙蓉 台北植物園
* 非洲芙蓉 Dombeya wallichii 花卉图片信息网
搵緊第二樣意思嘅話，請睇〈**梗 (搞清楚)**〉。
「莖」跳轉嚟呢度。要睇第個解，請去【**莖 (搞清楚)**】。

竹嘅梗
**梗**（粵拼：gwaang2），植物研究學叫**莖**（廣州地區讀ging3；香港地區讀hang1），係植物嘅主要營養器官。佢承擔咗輸送、支持、儲藏同繁殖嘅緊要責任。地球上任何一樖喬木或灌木嘅植物絕對有梗。

樣
-

梗嘅樣大多數都係圓柱體兼直立嚟生，有每節之間嘅分化，可以生到葉同芽。佢出面之所以大多數係圓柱體，係因為同生理功能、地域環境有關。而入面個樣差唔多，從鋸木表面可以睇到有啲木嘅質地比較疏兼色淡，有啲木嘅質地比較密兼色濃，其實前邊嗰個叫早材，後邊嗰個叫晚材。每年生出嚟嘅早材同晚材夾埋一齊，變成一個圓環，其實就係話樖樹幾多歲嘅「年輪」。

作用
--

梗嘅作用係根從泥土吸返嚟嘅水同無機鹽係需要靠佢嚟送到葉嗰邊，而葉搞光合作用嘅產品都係通過梗送到各個植物「倉庫」去儲存。重可以撐住成樖嘢嘅樹冠，重將葉、花、果放喺空間嚟啱嗮光合作用，方便開花、結果同籽嘅散佈。尤其係基本組織，重有儲存營養嘅功能，而地下莖同部分地上莖可以用嚟繁殖。

分類
--

植物嘅梗有好多種，由於經過長時間嘅發展，所以出現咗好多唔同品種嘅梗。例如有直立梗、攀緣梗、匍匐梗、鱗梗、根樣梗同塊梗、波梗、葉梗、刺梗等。但大多數嚟講，直立梗品種比較多。

睇埋
--

* 根
* 葉
* 花
* 果

有關嘅書
----


|  |  |
| --- | --- |
|  | 維基辭典有呢個詞嘅解釋：**梗** |

* 中国少年儿童百科全书 自然·环境 第389页　　浙江教育出版社 ISBN 7-5338-1946-2/G·1942
* Raven, Peter H. Ray Franklin Evert, and Helena Curtis. 1981. Biology of plants. New York, N.Y.: Worth Publishers.ISBN 0-87901-132-7

| * 睇
* 傾
* 改
植物六大緊要部位 |
| --- |
| 根　梗　葉　花　果　籽 |
**校服**（粵拼：haau6 fuk6）係學校規定畀學生着嘅制服，校服有校徽嘅，每間學校嘅規矩都唔同，有啲學校規定女仔條裙要遮住大髀，有啲學校規定要着黑皮鞋，有啲學校係冇校服嘅，即係冇限住啲學生着乜嘢。有啲學校有分冬季校服同夏季校服，學生要去學校或者去校服舖訂，要畀錢。

唔同國家或地區啲校服
----------

### 中國 中國

喺中國大陸，中小學着校服嘅規定都唔一樣，但都以運動服為主。喺小學，部分學校要求凈限禮拜一着，亦有相當一部分學校限制禮拜一到五着。而初中、高中、中專、技校都係有規定要求禮拜一到五着校服。亦有部分沿海城市啲學校會另外派發禮儀服或制服。重有啲正式場合，少先隊員會被規定要佩戴紅領巾或少先隊徽。得好少學校規定要求着校鞋返學。由於冇規定話指定場合要着邊種校服，所以好多時喺體育堂出現學生着禮儀服上堂或隆重儀式場合出現學生着運動服開會嘅情況。中國大陸之所以會揀運動服做校服，係因為喺1993年，中華人民共和國教育委員會出咗《城市中小學生統一著裝》份文件，嗰時雖然中國大陸嘅服裝業比較多，但由於人工比較少，加上嗰時啲禮儀服成本比較貴，而且運動服造價比較平，所以中國教委揀咗運動服做校服，目的係消除鬥名牌同減輕經濟負擔。

高級學校除咗警察學校、軍校、旅遊學校之外，其他學院或大學機構都冇規定要求着校服。中小學除咗部分沿海城市有禮儀服，少數民族地區有當地民族特色嘅校服外，其他地區基本上冇禮儀服。

禮儀服方面，男仔圍繞T恤或西裝、西褲；女仔圍繞T恤或西裝、裙為主，亦有部分學校啲禮儀服出現吊帶褲或吊帶裙品種。喺少數民族地區都有自己當地啲民族特色校服。

###  香港

喺香港，絕大多數幼稚園、小學、中學都要着校服。校服有分為：夏季校服、冬季校服、夏季運動校服同冬季運動校服。小學規定，如果嗰日有體育堂、旅行、戶外活動等，要着運動校服，其他平日上堂一定要着普通校服。中學規定，要體育堂先可以着運動校服，其他堂一定要着普通校服，如果嗰日有體育堂，要另外帶運動校服喺上體育堂之前換，上完體育堂之後要換返普通校服。而某啲學校為方便學生或者減少感染風險就放寬規定，可以畀學生喺有體育堂嗰日可以着運動校服回校，以及着運動校服離校。

香港嘅校服偏向西式，夏季校服，男生多數都係短袖恤衫、西褲、白襪、皮鞋，小學係短西褲，中學係長西褲。女生嘅款式比較多，大部分學校嘅校服係八幅裙，亦有啲學校嘅校服係水手衫、恤衫、西裙、旗袍等。運動校服通常都係男女生同款，亦有學校根據屬社分做唔同顏色。有學校規定衫尾一定要楔入褲或裙裏面，亦有學校衫尾可以唔使楔。大部分學校規定普通校服要着皮鞋，運動校服要着全白運動鞋。

冬季校服，男生多數係長袖恤衫、長絨西褲，有部分名校小學係短絨西褲、長襪，加上V領冷衫或V領單排扣紐冷衫或校褸，多數學校都要打呔。90年代之前嘅校褸多數都係西裝式褸，而家呢款校褸已經好少見，逐漸以風褸式嘅多功能校褸取代。女生冬季校服嘅款式都係比男生多，不過多數都係要着裙，加上冷衫或校褸，天氣凍可以着襪褲或肉色絲襪。

### 美國 美國

註
-

|  |  |
| --- | --- |
|  | 維基同享有多媒體嘅嘢：**School uniforms** |

1. ↑  关于中小学生统一校服的理性思考 互聯網檔案館嘅歸檔，歸檔日期2020年3月28號，. 中國校長
2. ↑  中国的校服为什么是运动服？
**保羅書信**（希臘文：**Ἐπιστολὲς Παύλου**；天主教叫做**保祿書信**；唐朝景教叫做**寶路法王經**）係使徒保羅寫畀各地教會就每個教會裏面嘅情況或者對來信詢問教義嘅人嘅回信，書信裏面解釋咗好多有關基督教教義嘅疑難問題同解釋教理原則，係基督教嘅重要文件，之後喺第一次君士坦丁堡公會議度確認係正典正式列入基督教《新約聖經》度。

排列
--

保羅所寫嘅十三卷書信裏面，佢哋喺新約正典嘅排列，似乎係最長嘅排先（羅馬書），最短嘅排後（腓利門書）。

### 以羅馬監獄事件做中心

之前：羅馬書、哥林多前書、哥林多後書、加拉太書。  

嗰時：監獄書信（以弗所書、腓立比書、歌羅西書、腓利門書）。  

之後：教牧書信（提摩太前書、提摩太後書、提多書）。

### 以對象做中心

教會：羅馬書、哥林多前書、哥林多後書、加拉太書、以弗所書、腓立比書、歌羅西書、帖撒羅尼迦前書、帖撒羅尼迦後書。  

個人：提摩太前書、提摩太後書、提多書、腓利門書。

### 以教義做中心

救贖性：羅馬書、 哥林多前書、哥林多後書、加拉太書，以十字架做中心。  

基督性：以弗所書、腓立比書、歌羅西書、腓利門書，以基督做中心。  

末世性：帖撒羅尼迦前書、帖撒羅尼迦後書，以主再來做中心。  

教會性：提摩太前書、提摩太後書、提多書，以教會做中心。  

### 以性質做中心

宣教書信：羅馬書、哥林多前書、哥林多後書、加拉太書、以弗所書、腓立比書、歌羅西書、帖撒羅尼迦前書、帖撒羅尼迦後書。  

監獄書信：以弗所書、腓立比書、歌羅西書、腓利門書。  

教牧書信：提摩太前書、提摩太後書、提多書。

格式
--

保羅書信嘅格式根據當時嘅書信格式，不過喺佢嘅書信裏面，又表現佢嘅書寫方式。格式係噉；作者嘅名同職稱、收信人嘅名，問候或者祝詞（保羅改做祝福同問安）、主要書信內容（保羅將佢分做「教義同生活」、「理論同實踐」或者「信仰同責任」）、信尾問安或祝福（保羅補上祝福）同簽名。

失傳作品
----

有幾封保羅書信，已經失傳。

* 哥林多前書5章9節提到，喺哥林多前書之前，佢已經寫過另一封信畀哥林多教會。
* 哥林多後書2章4節、哥林多後書7章8-9節，提到畀哥林多教會嘅第三封信。
* 以弗所書3章3-4節提到，曾經寫畀以弗所教會另一封信。
* 歌羅西書4章16節提到畀老底嘉教會嘅信。

| * 睇
* 傾
* 改
聖經 |
| --- |
| 舊約聖經 | 

|  |  |
| --- | --- |
| 摩西五經 | 創世記 · 出埃及記 · 利未記 · 民數記 · 申命記 |
| 歷史書 | 約書亞記 · 士師記 · 路得記 · 撒母耳記上 · 撒母耳記下 · 列王紀上 · 列王紀下 · 歷代志上 · 歷代志下 · 以斯拉記 · 尼希米記 · 以斯帖記 |
| 詩歌智慧書 | 約伯記 · 詩篇 · 箴言 · 傳道書 · 雅歌 |
| 大先知書 | 以賽亞書 · 耶利米書 · 耶利米哀歌 · 以西結書 · 但以理書 |
| 小先知書 | 何西阿書 · 約珥書 · 阿摩司書 · 俄巴底亞書 · 約拿書 · 彌迦書 · 那鴻書 · 哈巴谷書 · 西番雅書 · 哈該書 · 撒迦利亞書 · 瑪拉基書 |

 |
| 新約聖經 | 

|  |  |
| --- | --- |
| 福音書 | 馬太福音 · 馬可福音 · 路加福音 · 約翰福音 |
| 歷史書 | 使徒行傳 |
| 保羅書信 | 羅馬書 · 哥林多前書 · 哥林多後書 · 加拉太書 · 以弗所書 · 腓立比書 · 歌羅西書 · 帖撒羅尼迦前書 · 帖撒羅尼迦後書 · 提摩太前書 · 提摩太後書 · 提多書 · 腓利門書 |
| 普通書信 | 希伯來書 · 雅各書 · 彼得前書 · 彼得後書 · 約翰一書 · 約翰二書 · 約翰三書 · 猶大書 |
| 預言書 | 啟示錄 |

 |
**廣州城牆**（粵拼：gwong2 zau1 sing4 coeng4）係指秦朝到民國初年廣州城嘅城牆。現時可攷歷史最耐嘅廣州城係秦朝嘅番禺城。經歷咗從秦朝到明朝嘅諸多變遷之後，到咗清朝，廣州城逐漸定型，到民國初年到無點變過。1912年3月，主掌粵省嘅陳炯明落令拆正東門城牆開馬路，到1920年代拆清光。

史
-

秦朝中葉，南海郡尉任囂喺起番禺城並設做郡治。到咗前203年，趙佗喺處建南越國，定都番禺並增築城牆。

魏晉時期，步騭做廣州刺史，喺趙佗城廢墟基礎之上重建城牆。

到咗1037年，由於廣東地方官員開始向朝廷話有部分廣州城牆冧咗，要嗌人維修先至得，收尾朝廷同意。1045年，又進一步整返廣州統治機關入面嘅「子城」。1068年，就喺子城東面、之前南越趙佗城冧咗嗰度起返座城牆。1071年，起返西城。

1380年，嗰時霸緊廣州嘅永嘉侯朱亮祖就話整大個廣州城，之後將3個城合併。重向北延伸到而家嘅越秀山。

1565、1566年，喺五羊驛同埋西南角樓起城門；1599年嘅而家文明路嗰邊整咗個門。1640年，擴建北城，就喺而家越秀山上面，近住五層樓嗰處起城墻。

### 拆城牆

辛亥革命之後，廣州凈得長堤1條可以行車嘅馬路。而長堤嘅馬路都好短，凈係從沙面去到而家嘅仁濟路口嗰度。嗰時為咗發展廣州城嘅交通業，就喺1912年3月正式開始拆城墻，一直到1920年先至拆嗮。

城門沿革
----

 呢個表唔完整，歡迎**加料**。
### 秦朝

舊時嘅廣州城門
#### 任囂城

| 城門 | 而家喺邊個位 |
| --- | --- |
| 東 | 中山四路嘅舊倉巷交界 |
| 南 | 西湖路 |
| 西 | 中山五路嘅小馬站嗰邊 |

#### 趙佗城

| 城門 | 而家喺邊個位 |
| --- | --- |
| 東 | 中山路嘅舊倉巷交界西邊 |
| 南 | 北京路同西湖路嘅交界北邊 |
| 西 | 朝天路嘅豔芳影相館嗰邊 |
| 北 | 近住越華路南邊 |

### 唐朝

東門同西門、北門嘅位冇乜點變過，而南門就變咗去而家北京路同大南路同文明路交界嗰度。

### 宋朝

喺宋朝嗰陣，廣州就嘅城門多到16個。

#### 東城

| 城門 | 第個名 | 而家喺邊個位 |
| --- | --- | --- |
| 東 | 行春門 | 中山四路同長塘街嘅交界西邊 |
| 南 | 鎮安門 | 大南路 |
| 西 | 代天門 | 中山五路入面，舊時黃鸝巷嘅東邊隔籬 |
| 東南門 | 步雲門 | 文明路同文明門街嘅交界 |

#### 中城

#### 西城

### 明清

註
-

1. ↑  《續資治通鑒長編》：「遂城之，環五里」、「雉堞三百」。
2. ↑  〈廣州投入四千多萬元修繕越秀山古城牆〉. 中國民族宗教網.`{{cite web}}`: CS1 maint: url-status (link)
3. ↑  〈激辯不斷，廣州掀起拆城牆運動〉. 廣州市政協門戶-廣州文史. 2011年4月14號. 原著喺2016年3月5號歸檔. 喺2014年10月28號搵到.
**龍之谷：大陸探險**（粵拼：lung4 zi1 guk1 daai6 luk6 taam3 him2；簡化字：**龙之谷大陆探险**；英文：**Dragon Nest WONDERLAND**）；臺灣嗰邊嗌**新龍之谷大富豪**（粵拼：san1 lung4 zi1 guk1 daai6 fu3 hou4；繁體字：**新龍之谷大富豪**
），係一款由韓國公司EYEDENTITY GAMES同盛大遊戲一齊負責開發嘅手機遊戲。呢種遊戲同大富翁差唔多噉玩法，但同大富翁遊戲唔同，呢種遊戲係加入咗《龍之谷》遊戲入面出現過嘅人氣副本同巢穴啲嘢，重可以整成以象徵性嘅波士怪物嘅地標。而呢種遊戲喺2014年7月30號開始營運，2014年11月5號結束營運。

核心玩法
----

### 揀牌抽籤，邊位先玩

呢個遊戲喺開始嗰陣先揀張牌，如估出「優先」呢兩個字就係先丼骰仔嘅玩家。

### 輪到指定玩家丼骰仔

到咗指定玩家丼骰仔嘅話，就㩒有兩粒骰仔嘅相嚟丼骰仔（有時間限制，超時就自動判成託管），角色就會按返丼出的兩粒骰仔嘅數加埋一齊，就去到邊個格。佢根據㩒住兩粒骰仔嘅相嚟話要丼幾多，㩒得越耐嘅話，好大幾率會出大數（最細係2，最大係12）。但係如估丼出嗰兩個數都係一樣，嗰個丼出咗兩個數嘅玩家重可以繼續丼多一次骰仔，不過遇到以下呢啲情況（是但一個）就例外：

1. 同一個玩家連續丼咗3次骰仔而且丼出嗰兩個數都係一樣。
2. 丼出一樣嗰兩個數去到嘅格係次元裂縫。
3. 丼出一樣嗰兩個數去到嘅格係大陸探險。
4. 丼出一樣嗰兩個數去到嘅格係魔法卡，而且出嘅係以下呢啲卡（是但一張）：
4-1. 去次元裂縫
4-2. 去大陸探險
4-3. 去賭場
4-4. 神行
4-5. 去鐵匠鋪
5. 喺踎緊骰仔監嗰陣丼出兩個數都係一樣嘅

如估出現上面第1、2同4-1嘅情況（是但一個），就即刻入去次元裂縫踎2輪骰仔監，冇得繼續丼。如估出現上面第5嘅情況，可以喺次元裂縫入面提早出返嚟。

### 買地同起樓

買地同起樓方面，同一般嘅大富翁遊戲一樣：

如估先到嗰個格係冇主人霸過呢度，可以先霸個地嚟起。有打折優惠或打折優惠卡響度嘅玩家凈係用好少錢就買到嚿地。
如估玩家經過咗最先起嘅樓嗰度，按建築風格重限制咗起樓。
如估玩家到咗嗰隻格係唔同主人嘅話，唔好意思，要畀過路費。
可以通過㩒嚿地方嚟查吓起樓價錢同要幾多過路費
建築可以俾人出卡拆走都得。不過噉樣買咗嗰嚿地嘅人可能要使好多錢。
隻格可以俾人搶走都得。
如估其中一隻格出現咗3級建築嘅話，可以起地標建築。不過地標建築一定要去遊戲首頁嘅地標商鋪先至有得買，而且一買返嚟就係永遠都有得用。
### 搶走地皮

喺到咗人哋嘅地皮嗰陣，可以出雙倍價錢嚟買低都得。有打折優惠或打折優惠卡響度嘅玩家凈係用好少錢（不過搶走地皮比原價貴一倍到，要小心啲）；但係有咗地標建築嘅格係唔搶得嘅。

### 點樣先算贏

如估遊戲出現以下呢啲事但一個情況就比賽結束：

1. 凈係得返一位玩家或一個隊重喺度玩緊，其他凈低嗰幾家都冚唪唥執嗮笠。
2. 如估用嗮冚唪唥嘅輪數，就睇邊位最有米（有米程度＝總資產＋自己揸住幾多錢）。
3. 邊位玩家最先霸咗3個地區
1個地區＝同邊連續2—3個格仔，唔計城鎮。
如估冚唪唥嘅巢穴都係清一色嘅，都計最先霸咗3個地區。
4. 同邊冚唪唥嘅格仔都俾一個人或一個隊霸嗮。

贏咗嗰隊點獎？
-------

| 點贏法 | 咩條件 | 有乜獎 |
| --- | --- | --- |
| 霸嗮成個地區 | 同組或同一個人霸嗮嘅格仔，冚唪唥都係清一色嘅。 | 加兩倍過路費 |
| 舉辦節日 | 喺開始遊戲嗰陣，系統會求其揀邊嚿格仔嚟辦節日。 | 加兩倍過路費 |
| 特殊地區活動 | 派過騎士團或舉辦過奥林匹克嗰嚿格仔 | 最多加5倍過路費（睇下辦咗幾次） |
| 對手冚唪唥執嗮笠 | 一定要對手冚唪唥執嗮笠，冇玩家留響度。 | 1.5倍獎勵（贏咗嗰位） |
| 霸咗3個地區 | 霸咗3組嘅格仔都係一樣色嘅 | 1.5倍獎勵（贏咗嗰位） |
| 一邊霸嗮 | 同邊冚唪唥嘅格仔都俾一個人或一個隊霸嗮 | 有兩倍嘅獎勵（贏咗嗰位） |

史
-

### 第一次營運（2014年7月30號——2014年11月5號）

呢款遊戲喺2014年7月30號開始營運之後受到好多玩家關注同歡迎，但喺呢次公測入面，由於代理商發現咗遊戲記憶體入面出現咗好麻煩嘅問題，一定要畀返去開發商搞好咗先至畀返出嚟嘅。就係噉，呢個遊戲喺2014年11月5號10:00開始，遊戲嘅服務器正式閂門。

攷
-

### 遊戲資訊

* 龙之谷大陆探险怎么胜利 获得胜利条件介绍 小皮游戏
* 龙之谷大陆探险今日在台湾正式上架 小皮游戏
* 《龙之谷》正版手游曝光!开拓大富翁类蓝海 17173
* 龙之谷大陆探险正版手游曝光 开拓大富翁类蓝海 七匣子网

### 營運資訊

* 龙之谷大陆探险11月5日起暂停服务通知
唔好同**廣州大學實驗中學**搞亂。
「廣大附中」跳轉嚟呢度。要睇佢嘅屬下分校，請去【**廣大附中 (搞清楚)**】。

廣州大學附屬中學嘅黃華路校區，喺2015年4月15號影。
**廣州大學附屬中學**（粵拼：gwong2 zau1 daai6 hok6 fu6 suk6 zung1 hok6）；簡稱**廣大附中**（gwong2 daai6 fu6 zung1）；佢係中國廣東省廣州市嘅一間全日制中學，喺1950年4月開辦，入面有2個校區。呢間學校係廣州大學屬下嘅一間中學，同時佢係廣州市嘅一間重點中學。

校服色
---

|  |
| --- |
| 廣州大學附屬中學嘅校服 |
|  |  |
|  |  |

呢間學校嘅校服色方面，有兩種唔同嘅版：

* 第一品種：長袖係　　　，短袖係　　呢啲色。
* 第二品種：長袖係　　　，短袖係　　呢啲色。

兩個校區嘅詳細位置
---------

* 黃華路校區：越秀區黃華路6號
* 大學城校區：番禺區國醫西路2號

史
-

其實呢間學校喺1950年4月開辦，喺開辦無耐就嗌咗「中國人民解放軍第十五兵團幹部子弟學校」嘅名，而且嗰時係第四野戰軍喺解放戰爭入面搞嘅四間子弟學校當中嘅最後一間。如估話到喺解放戰爭入面搞嘅另外三間子弟學校，分別喺黑龍江省哈爾濱市、天津市同埋湖北省漢口市，成立時間分別喺1948年5月、1949年1月、1949年8月。而校址就喺而家嘅達道路入面。到咗1950年4月，學校先至改名做「中南軍區兼第四野戰軍幹部子弟學校」。喺1951年3月重改名做「廣東軍區幹部子弟學校」，甚至重搬到百子路（而家係百子橫路）入面。甚至喺1953年8月又搬到郊區嘅石牌玉泉山嗰頭（而家係天河區石牌村入面），重改名做「中南軍區第二小學」，後嚟重改名做「廣州六一小學」，到咗1956年8月，學校又改名做「廣州八一小學」，同時學校重搬到而家嘅黃華路入面。

到咗1958年8月，學校升級到中學之後，重改名做「廣州八一中學」（唔係而家嘅廣州市八一實驗學校）。但係文革期間由於受到破四舊嘅思想影響，喺1968年8月份改咗名做「廣州市第五十三中學」，喺1970年代嗰時，呢間學校重俾人話過喺小升初錄取批次入面，佢係最渣屎嘅學校。不過「廣州市第五十三中學」嘅名用到1981年，由於廣州師範學院（喺2000年同廣州大學合併咗）嘅畢業生分配到呢間學校入面，結果學校又改名做「廣州師範學院附屬中學」，之後由於越嚟越多人可以喺高考度過到錄取分數線，之後學校有開始改頭換面，重掛咗奥林匹克學校嘅牌出嚟，而間學校嘅衰名先至俾人除咗。喺2000年10月，由於廣州師範學院同廣州大學合併咗，呢間學校重改咗名做而家嘅「廣州大學附屬中學」。

到咗2010年初，呢間學校重喺而家嘅大學城入面，南三路（而家係國醫西路）附近搞咗間新嘅校區出嚟。

攷
-

|  |  |
| --- | --- |
|  | 維基同享有多媒體嘅嘢：**Middle School Attached to Guangzhou University** |

* 广州大学附属中学的历史 超星发现网
* 广州大学附属中学 中国教育信息查询网
| How to read a taxoboxHow to read a taxobox**山柰** |
| --- |
|  |
|
| **物種分類** |
| 

|
|  |
|
|
| 界 | Plantae |
|
|
|
|
| 門(Divisio): | Magnoliophyta |
|
|
|
|
|
|
|
|
| 綱 | Liliopsida |
|
|
|
|
|
| 目 | Zingiberales |
|
|
|
|
|
|
|
|
| 科 | Zingiberaceae |
| 亞科 | Zingiberoideae |
|
| 族 (*tribus*): | Kaempferia |
|
|
| 屬 | *Kaempferia* |
|
|
|
|
|
|
|
| 種 | ***K. galanga*** |
|

 |
|
| 二元學名 |
| ***Kaempferia galanga***(Linn.) |
|
|
|
|
|
|
|
|
|
|
|
|
|
|
|

**山柰**，學名***Kaempferia galanga***，俗稱**三柰**、**三奈**、**山奈**、**三奈子**，又叫做**沙薑**，係一種植物，可入藥。根據《本草從新》，山柰「辛温暖中。辟瘴癘惡氣。治心腹冷痛。寒濕霍亂。風蟲牙痛。」。另外，「辛香伐氣。甚於甘松香」，所以有尐食物亦都以沙薑作調味，令餸菜無咁寒濕。不過，山柰亦都「不宜輕服」。原產於拂林國，現時主要喺中國廣東省中部種。

山柰英文叫**sand ginger**、**aromatic ginger**、**resurrection lily**或者**capoor cutch**。

參攷
--

1. 1 2 3 4  《《[[本草從新]]：山柰》》. p. 45-46.

* 莫文暢. 《唐字音英語》.
* "Rhizoma Kaempferiae galangae".

|  |  |
| --- | --- |
|  | 維基物種有資料講：***Kaempferia galanga*** |
**靖難之變**係大明初年發生嘅一場政變。建文元年（1399年），燕王朱棣不滿明惠帝朱允炆嘅削藩政策，用「清君側，靖內難」做藉口起兵發動政變，想推翻佢，最後響建文四年（1402年）成功攻陷應天府，惠帝失蹤，朱棣登位做咗明成祖。

背景
--

明太祖朱元璋為咗鞏固自己同子孫嘅統治，就封咗宗室二十幾人做藩王，駐守全國各地。呢啲藩王雖然冇封地嘅管治權，但係有自己嘅護衛軍隊，少嘅有三千人，多嘅有成一萬九千人，而駐守北方邊境嘅晉王、燕王同寧王嘅軍權仲大。

明太祖嘅太子朱標早死，太孫朱允炆係啲藩王嘅後輩，佢一早就覺得啲藩王可能會對佢構成威脅，所以就想削藩。

洪武三十一年（1398年）明太祖去世，朱允炆以皇太孫繼位，就係明惠帝。佢聽咗齊泰同黃子澄嘅建議開始削藩，之後就削咗周王、齊王、湘王、代王同岷王五位藩王。

經過
--

燕王朱棣覺得朝廷會削埋佢，喺謀士姚廣孝嘅策劃下，喺建文元年七月響北平起兵造反，話惠帝身邊嘅齊泰同黃子澄係奸臣，要鏟除佢哋，叫自己起兵做「靖難」，朱棣好快就控制咗北平附近地區，兵力增至幾萬人。

朝廷派65歲老將耿炳文率兵30萬北上討伐。耿炳文嘅先頭部隊13萬人喺初期戰事度唔夠燕軍打，朝廷搵李景隆取代耿炳文打燕軍，又增兵到50萬人，但係李景隆輸得仲慘。朱棣喺呢段時間突襲寧王所在嘅大寧（喺今日嘅內蒙古寧城），挾持咗寧王朱權，控制埋佢嘅軍隊，軍力變得更強。

建文二年四月，燕軍喺白溝河打敗咗李景隆嘅60萬大軍，之後燕軍去到濟南，畀守城嘅盛庸同鐵鉉擋住，燕軍攻唔陷濟南。朝廷撤換咗李景隆，封盛庸做平燕將軍。十二月盛庸喺東昌大破燕軍，燕軍損失咗幾萬人同大將張玉。建文三年三月，燕軍喺夾河大敗盛庸，之後燕軍又多次打贏中央軍。

由於惠帝曾經講過「毋使朕負殺叔父之名」，因此中央軍同燕軍打仗嗰陣有所顧忌。喺夾河之戰嗰陣，朱棣同十幾個騎兵喺夜晚響敵軍營地附近露宿，天光嗰陣發覺畀中央軍包圍咗，朱棣就咁騎馬穿過敵軍營地走出去，啲中央軍一箭都唔敢射，就咁畀佢走咗去。

建文三年冬天嗰陣，有不滿朝廷嘅宦官投靠朱棣，話畀佢知京城守備空虛，朱棣於是帶兵南下，繞過咗盛庸軍，直指南京。建文四年四月，中央軍徐輝祖等部隊喺齊眉山擊敗燕軍，朝廷以為燕軍已經撤退，調徐輝祖返京城，搞到前線嘅中央軍弱咗，跟住燕軍喺靈壁大破中央軍，大量中央軍投降。五月燕軍打敗咗防守淮河南岸嘅盛庸，去到長江北岸。六月有水師向燕軍投降，燕軍渡過長江，谷王朱橞同李景隆開南京城門畀燕軍入城，皇宮起火，惠帝失咗蹤，朱棣坐上皇帝位，就係明成祖。

參考
--

1. ↑  明史卷五
2. ↑  明史卷四
**MMX**是由英特爾開發嘅一種SIMD多媒體指令集，一共有57條指令。佢喺1996年集成喺英特爾奔騰（Pentium）MMX處理器上，以提高多媒體數據嘅處理能力。

佢嘅優點係增加咗處理器關於多媒體方面嘅處理能力，缺點係佔用浮點數暫存器進行運算（64位MMX暫存器實際上就係浮點數暫存器嘅别名）以至於MMX指令同浮點數操作唔可以同時工作。為咗減少喺MMX同浮點數模式切換之間所用嘅時間，程序員儘可能咁減少模式切換嘅次數，亦即係話，呢兩種操作喺應用上係互斥的。AMD在呢個基礎上發展出3DNow!指令集。

3D Now!發佈咗一年之後，英特爾喺MMX基礎上發展出SSE（Streaming SIMD Extensions）指令集，用嚟取代MMX。依家，新開發嘅程式唔再用MMX嚟最佳化軟件執行效能，而係改用如SSE、3DNow!等更容易最佳化效能嘅新一代多媒體指令集，不過目前嘅處理器大多重可以執行針對MMX最佳化嘅早期軟件。

MMX嘅字面意思
--------

1997年，英特爾公司起訴AMD公司同Cyrix公司非法使用（misuse）咗商標MMX。随後呢個起訴訟庭外和解，AMD公司承認MMX係英特爾嘅商標，同意AMD公司使用MMX作為一項技術嘅名。喺呢場訴訟入面，AMD披露MMX係英特爾命名嘅**矩陣數學擴展**（Matrix Math eXtensions）嘅字母縮寫。

技術細節
----

MMX暫存器，叫做MM0至MM7，實際上就係處理器内部80比特字長嘅浮點暫存器棧st（0）到st（7）嘅尾數部分（64位元長）嘅復用。由於浮點棧暫存器嘅高16位元未俾MMX技術使用，因此呢16位元都置為1，因此從棧暫存器嘅角度看，浮點值係NaN或者Infinities，呢個可以用喺區分暫存器係處於浮點數棧狀態定係MMX狀態。作為MMX寄存器都係直接訪問。利用咗裝配數據類型（packed data type）嘅概念，每個MMX寄存器嘅64位元可以睇做2個32位整數、或者4個16位整數、或者8個8位整數，從而可以執行整數SIMD運算。呢個對1990年代中期嘅2D、3D計算嘅加速都重係好有意義，因為當時嘅電腦嘅圖形處理器（GPU）重係好唔發達。但而家喺MMX整數SIMD運算對於圖形運算嚟講已經係多餘嘅技術啦。不過MMX嘅**飽和算術運算**（saturation arithmetic operations）對於一啲數字信號處理應用都重係有用嘅。

SIMD技術嘅發展
---------

繼MMX技術之後，Intel又喺1999年喺奔騰III處理器上推出SSE技術，引入咗新嘅128位元闊嘅暫存器集（register file），叫做XMM0到XMM7。呢啲XMM暫存器用喺4個單精度浮點數運算嘅SIMD執行，並可以同MMX整數運算或者x87浮點運算混合執行。2001年喺奔騰4上引入咗SSE2技術，進一步擴充咗指令集，令到XMM暫存器上可以執行8/16/32位元闊嘅整數SIMD運算或者雙精度浮點數嘅SIMD運算，令到SIMD技術基本完善。
《**蘇菲的世界**》（挪威話：**Sofies verden**，英文：**Sophie's World**）係挪威作家佐士藤·賈多（Jostein Gaarder）寫嘅哲學懸疑小說，喺1991年以挪威話初版。書名嘅「蘇菲」對應英文係Sophie，Sophie係書中女主角嘅名，同時取西方語言中「智慧」嘅雙關義。成本書主要以蘇菲同佢嘅哲學老師亞拔陀（Alberto Knox）嘅對話錄來向讀者介紹西洋哲學。

大要
--

1990年，蘇菲（Sophie Amudsen）呢個14歲挪威女仔一直同佢阿媽同啲寵物住埋一齊，老竇做船長長年在外（佢老竇喺書中只係提到下，并無現身。）

有一日佢收到封發自黎巴嫩、畀一個叫曉朵（Hilde）嘅女仔嘅明信片，重有一封匿名信，信中問佢「你係邊個？世界係怎來嘅？你要去邊？」。蘇菲疑惑呢啲問題，想答又答唔出，無耐，佢就陸續收到呢啲匿名信，呢啲信都係亞拔陀寫畀佢嘅哲學信，佢就從中學西洋哲學。

之後越學越深，隨情節發展，佢同佢老師嘅聯繫方式一變再變，最後係老師面授課程，而蘇菲嘅世界亦不停且越來越頻繁發生奇異事件，而且都同曉朵及佢老竇相關。

講到白利（Berkeley）嘅哲學時，蘇菲終於意識到咩事：原來佢同佢老師、以及佢周遭嘅世界都係虛構出來嘅，都係書中嘅世界，寫書人就係曉朵嘅老竇，佢為咗幫個女慶生，就寫咗本書當曉朵嘅15歲生日禮物，順便教個女哲學、教佢思考人生世界。

當佢學曬成部西洋哲學史時，佢同佢老師就著手運用哲學智慧來擺脫曉朵老竇嘅左右，希望可以擺脫出書中虛構嘅世界，令自己獲得自由獨立真實嘅存在。最後小說結局係開放嘅，蘇菲佢哋莫名其妙噉走出書中世界，來到曉朵佢哋嘅世界，而至於曉朵佢哋又能否走出《蘇菲的世界》，噉就係開放嘅。

呢本書係部哲學書，一方面通過展現幾千年嘅西洋哲學史來畀讀者增長呢方面嘅知識，另一方面亦通過個古仔來讀者傳達嘅哲學嘅精神，就係一種永不放棄追尋真理而唔理真理幾難追得嘅精神。

大陸中文版有刪節
--------

《蘇菲的世界》喺中國大陸出版時（蕭寶森譯），馬克思一章嘅結尾處嗰32個段落由於政治原因畀中國政府去咗，不過網上可以搵到失咗嘅段落嘅英文版、中文譯文。
機鋪

香港一間機鋪門外嘅提示
**機舖**（粵拼：gei1 po3\*2）（講衰啲就**機竇**（gei1 dau6\*3））係畀人入錢打機嘅舖頭，係商業模式經營嘅遊戲機中心，屬於娛樂場所。機鋪通常放咗唔同種類、幾十到成百部、坐地嘅電子遊戲機，只要入錢落部機度就可以打一鋪，輸咗可以再入錢繼續打。機舖嘅人客一般係後生仔，後生女。不過有啲成人機鋪係細路仔唔准入嘅，入面啲機有鹹濕公仔同埋麻將，玩嘅係成人遊戲。

機鋪嗰種機統稱做街機，已經有幾十年歷史。由哈哈笑食鬼開始到三維立體。

遊戲機中心
-----

遊戲機中心未必係機鋪，例如香港小童群益會、私人住客會所都有遊戲機任打。

香港有啲唔正當嘅機舖，畀人（特別係熟客）用渠啲街機靠兑分仔間接賭錢，唔少開喺樓上。爾種賭檔，俗稱**打魚場**或者**暗場**。

種類
--

* 格鬥
* 賽車
* 射擊
* 運動
* 智力 / 娛樂

各地特色
----

 呢個表唔完整，歡迎**加料**。
### 香港

香港嘅機舖受《電子遊戲機中心》條例管制，經營遊戲機中心需要攞牌。機舖分為成人場同兒童場，成人場唔准未夠十六歲或者着校服嘅人進入，而有部分機舖可以營業到凌晨兩點，有啲只會營業到夜晚十二點，而香港實施禁煙條例之後，往往都有控煙辦巡查機舖有冇人食煙。

睇埋
--

* 網吧
* 代幣
* 室內遊樂場
* 老虎機
* 跑馬機
* 釣魚機
* 彈珠機

參考
--

1. ↑  〈「機竇」換新裝形象趨健康〉. *ubeat.com.cuhk.edu.hk*. 喺2020-10-14搵到.`{{cite web}}`: CS1 maint: url-status (link)
2. ↑  王譯揚楊婉婷 (2019-05-18). 〈【O記冚賭】學生沉賭海 18歲兌分仔、15歲賭徒 O記掃場拘135人〉. 《香港01》 (香港中文). 喺2020-10-14搵到.
3. ↑  民政事務總署牌照事務處-申請遊戲機中心牌照指南
| 呢篇文係**猶太文明**系列一部分 |
| --- |
|     |
| 宗教/語言 |
| 猶太教、經典、制度、一神論希伯來文、亞拉米文 |
| 重要典籍與文獻 |
| 塔納赫(妥拉、先知書、聖錄)、塔木德、米德拉什、拉比文獻、其他文獻、613條誡律 |
| 派系(古代) |
| 撒都該人、法利賽人、奮銳黨人、艾賽尼人、特拉普提派、卡拉派 |
| 派系(現代) |
| 正統派、保守派、改革派、重建派、世俗猶太人 |
| 猶太教思想 |
| 猶太教神秘主義、默卡巴神秘主義、喀巴拉 |
| 歷史 |
| 歷史年表、古代、拉比時期、中世紀、現代 |
| 先祖 |
| 亞伯拉罕、以撒、雅各、約瑟、十二支派、摩西、大衛、所羅門 |
| 曆法/節日 |
| 猶太曆、逾越節、除酵節、歲首節、贖罪日、住棚節、妥拉節、修殿節、摩西誕辰日普珥節、舍巴特節、安息日、大屠殺記念日、奧默爾節、耶路撒冷節、七七節、悲哀日、新月節 |
| 猶太聖地 |
| 耶路撒冷、馬薩達 |
| 重要事件 |
| 馬卡比起義、猶太人大屠殺、以色列國成立、反猶主義 |
| 現代宗教運動 |
| 錫安主義 |
| 睇 • 論 • 改 • 歷 |

**妥拉節**（Simchat Torah [שמחת תורה]）係猶太人慶祝**西姆哈斯《妥拉》節**，又叫做"轉經節"或者**歡慶聖法節**（Rejoicing of the law），呢日喺住棚節最後一日，即係提斯利月第22或者24日。以西曆計2006年嘅**妥拉節**就喺10月15號。

學習妥拉周期
------

猶太人為咗保証可以喺一年之內讀完全本《妥拉》，於是佢哋就根據猶太教曆，將《妥拉》分成一個個段落，然後根據呢個編排每日誦讀，用一年就可以讀晒本《妥拉》。

而**西姆哈斯《妥拉》節**就係啱啱讀完《妥拉》最後一部份申命記嘅日子。

不過為咗表示對學《妥拉》嘅熱忱，喺讀完申命記之後，又會立即開始讀《妥拉》第一部份嘅創世記第一篇章節，換言之，**西姆哈斯《妥拉》節**係學習《妥拉》一年終結，亦同時係學習《妥拉》一年嘅開始。

慶祝
--

**西姆哈斯《妥拉》節**係一個喜慶節日，呢一日猶太人都會去猶太教會堂參加慶祝儀式，傳統上男女老少都會唱住歌咁去到猶太教會堂，然後好隆重咁喺約櫃拎本《妥拉》出嚟，又唱歌又跳舞，佢哋會圍繞住猶太教會會堂，又唱歌又跳舞咁行十個圈作為慶祝

喺美國，猶太人會拎住本《妥拉》係猶太教會會堂跳舞，又會派一啲印住**西姆哈斯《妥拉》節**嘅旗畀啲細蚊仔，等佢哋拎住支旗喺猶太教會會堂付近周街走。

而喺以色列，呢一日更加唔止喺猶太教會會堂慶祝，好多人喺城市廣場度狂歡，個個拎住本《妥拉》喺條街度跳舞，好熱鬧㗎。

參考
--
| How to read a taxoboxHow to read a taxobox**加州罌粟** |
| --- |
| 位於加州Table Mountain Phantom Fall步道嘅加州罌粟位於加州Table Mountain Phantom Fall步道嘅加州罌粟 |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 雙子葉植物綱 Eudicots |
|
|
|
|
|
| 目 | 毛茛目 Ranunculales |
|
|
|
|
|
|
|
|
| 科 | 罌粟科 Papaveraceae |
|
|
|
|
|
| 屬 | 花菱草屬 *Eschscholzia* |
|
|
|
|
|
|
|
| 種 | **加州罌粟 *E. californica*** |
|

 |
|
|
|
|
|
|
|
|
|
|
|
|
|
|
|
|
|

**加州罌粟**（學名：*Eschscholzia californica*），又嗌**花菱草**、**金英花**，係罌粟科花菱草屬嘅一種一年生或多年生嘅草本植物。

名
-

佢嘅種名*californica*係加利福尼亞噉解。佢原本生喺美國西部同埋墨西哥，分佈嚮美國加州，向外邊延伸到去俄勒岡州、華盛頓州、內華達州、亞利桑那州同埋新墨西哥州等幾個州，而佢嚮墨西哥就分佈嚮索諾拉州同下加利福尼亞州嘅西北部。生長喺海拔零到兩千公尺嘅草地同開闊地區。

樣
-

植株可以生到成五十到六十公分咁高。啲葉係互生嘅，綠色，葉係分裂型，裂片個頂係圓形。啲花單獨生嚮一枝頗為之長嘅花莖上邊，有四塊花瓣，花瓣長二到六公分，花係黃色到橙色咁上下，開花期係從二月到九月。啲花會做睡眠運動，嚮晚黑啲花會合起身，到第二日朝早再開返。當朝早嘅天口凍，風大或者陰天嗰陣啲花亦都會合起身，唔會展開。佢啲果實係長形嘅蒴果，長三到九公分，成熟嗰陣會裂開成二塊瓣，放出入便嘅耔。啲耔好細，有好多粒，顏色係黑色或者深咖啡色。

種植
--

佢嘅耔
佢係一種耐旱兼佮容易栽培嘅觀賞花卉，鍾意成日晒太陽、同埋排水良好嘅沙質泥或者係貧瘠嘅土地。除咗可以做庭園、公路綠化美化嘅植物之外，佢經常會出現嚮路兩邊、受到擾動嘅土地同埋火災燒過之後嘅地方，佢嚮受擾動過啲泥入邊生得好好。

用途、文化意義
-------

加州罌粟對好多美國西部原住民嚟講係具有文化意義嘅，其中包括咗美國西部嘅Luiseno、Cahuilla、Costanoan 同埋 Pomo 部落。佢哋大多數經常用植物或者係植物嘅特定部位嚟作為嘢食或者藥。

啲根一般含有較高水平嘅生物鹼，被用嚟做鎮靜劑或者鎮痛用途；花嗰部份類胡蘿蔔素含量高，兼且帶有一啲啲甜味，可以用嚟當香口膠𡁻，花粉就可以用嚟做眼影或者特殊場合嗰陣嘅彩繪身體顏料。成棵植物都畀佢哋放嚮細路嘅床下底，據稱可以瞓得好啲。。

啲花捻碎之後煲水用嚟洗頭，可以除頭蝨噉話。

美國原住民利用佢嘅全草做草藥，係一種苦味嘅鎮靜藥草，起到利尿嘅作用，可以緩解痛、緩解抽筋、促進排汗。亦被用嚟醫精神焦慮、失眠同尿失禁（尤其係細路）。佢啲效果同罌粟（Papaver *somniferum*）相似，但係作用更溫和，唔會抑制中樞神經系統。

另一份報告指出，佢對中樞神經系統有明顯唔同嘅影響，唔係一種麻醉劑，而係傾向於使個心理情緒正常翻（啫係抗焦慮、抗抑鬱）。

佢亦係美國加州嘅州花，加州指定每年嘅四月六號做加州罌粟日。嚮加州嘅州界牌上邊有加州罌粟嘅圖像。

攷
-

1. ↑  "California Poppy". 原著喺2004-06-29歸檔. `{{cite web}}`: Unknown parameter `|deadurl=` ignored (`|url-status=` suggested) (help)
2. ↑  〈存档副本〉 (PDF). 歸檔時間2021年3月21號. 喺2023年3月20號搵到.`{{cite web}}`: CS1 maint: bot: original URL status unknown (link)
3. ↑  "California Poppy". 原著喺2004-06-29歸檔. `{{cite web}}`: Unknown parameter `|deadurl=` ignored (`|url-status=` suggested) (help)
4. ↑  Deni, Bown (1995). *Encyclopaedia of Herbs and their Uses* (第1st American ed版). London: Dorling Kindersley. ISBN 0789401843. OCLC 32166152. `{{cite book}}`: `|edition=` has extra text (help)
5. ↑  Andrew, Chevallier (1996). *The Encyclopedia of Medicinal Plants*. New York: DK Pub. ISBN 9780751303148. OCLC 680299460.
6. ↑  *California Government Code §421*, 原著喺2012-03-15歸檔, 喺2010-01-23搵到 `{{citation}}`: Unknown parameter `|dead-url=` ignored (`|url-status=` suggested) (help)
Equisetum吐水
士多啤梨葉吐水
prayer plant吐水
**吐水**（Guttation），又叫**吐水作用**，或者**泌水**、**泌液**等，係有維管束嘅草木，佢木質部因為根壓而將水迫出葉尖或葉邊，見到水滴。

夜晚，多數草木都會將氣孔（stomata）合埋，所以無蒸騰排水。假如泥裏濕氣重，咁草木裏便水潛能（水勢，water potential）比泥低，咁草木就會吸水。草木積水就有根壓，水就升到上維管束頂，就經葉尖水孔（hydathodes）排出，造咗水滴。

呢啲水因為帶有植物嘅有機物質、醣、各種礦物鹽，同鉀鹽，所以乾咗會見到白色嘢。

如果吐水氮成份高，好可能係肥傷（fertilizer burn）徵狀，落得太多肥料，樖嘢係脫緊水。補救係用大量嘅水沖走肥料，雖則咁會做成水污染，但係回復泥養份嘅方法。

吐水同露唔同，露係空氣濕氣凝結響表面。

註
-

1. ↑  Goatley, James L. (March 1966). "Composition of Guttation Fluid from Rye, Wheat, and Barley Seedlings". *Plant Physiology*. **41** (3): 373–375. PMID 16656266. 喺2006-10-31搵到. `{{cite journal}}`: Unknown parameter `|coauthors=` ignored (`|author=` suggested) (help)CS1 maint: url-status (link)
2. ↑  Avoiding Fertilizer Burn

|  |  |
| --- | --- |
|  | 維基同享有多媒體嘅嘢：**Guttation** |
唔好同**王老吉**搞亂。
加多寶嘅紅罐涼茶產品
**加多寶**（粵拼：gaa1 do1 bou2）係一個以香港為基地做飲料生產同銷售嘅屬下集團——加多寶嘅涼茶品牌。佢嘅包裝同王老吉一樣，都係紅罐裝，但係創辦時間同人物都唔一樣。加多寶涼茶係由陳鴻道喺1990年嗰陣，同王老吉傾咗吓點樣用商標嘅嘢。後嚟同王老吉嘅傳人——王健儀達成咗共識先至開嘅一個涼茶廠商。雖然話佢嘅涼茶早喺1992年就喺東莞開廠嚟賣，但由於中國內地嘅商標法喺1983年正式實施咗，嗰時廣藥集團嘅前身——羊城製藥廠，已經事先註冊咗「王老吉」嘅商標嚟生產藥品，所以嗰時陳鴻道出嘅涼茶凈係用咗「清涼茶」嚟做佢嘅商標名。

「王老吉」同「加多寶」商標之爭
---------------

雖然話加多寶喺2002年開始同王老吉一齊合作到2014年先至結束。但係到咗2011年初，廣藥宣佈由王老吉藥業代售白雲山製藥出嘅白雲山涼茶，重將呢個產品合併，入去王老吉嘅銷售渠道，結果激嬲咗王健儀。之後王健儀喺2011年3月第一次公開話支持加多寶對王老吉品牌嘅貢獻。就喺嗰年12月俾王老吉打咗官司。後嚟喺2012年5月9號嘅仲裁委員會話加多寶嘅2份補充協議喺2012年5月2號到咗期（啫係話冇咗商標權），而加多寶就話有協議講喺2013年先至到期。

喺2011年——2012年5月，佢出嘅紅罐產品印住「加多寶喺王老吉度出嘅」（簡化字：加多宝出品王老吉），喺2012年5月就改咗名嗌「加多寶」。後嚟加多寶公司重喺電視、出面嘅邊隻廣告牌入面話「全國銷量領先嘅紅罐涼茶改咗名嗌加多寶」（簡化字：全国销量领先的红罐凉茶已改名加多宝）、「重係用返原嚟嘅料同味」（簡化字：还是原来的配方　还是熟悉的味道）嘅誤導標語。

而廣藥集團成立嘅全資子公司——廣州王老吉大健康產業公司。喺商標侵權案出咗結果之後幾日，廣藥通過廣州王老吉大健康產業有限公司（嗰時唔係綠盒包裝嗰個王老吉藥業）都發佈咗佢哋嘅紅罐王老吉，不過重係用返「涼茶祖先王老吉」（簡化字：凉茶始祖王老吉），同之前嘅加多寶差唔多噉。而電視廣告就用咗佢之前寫嘅「怕熱氣飲王老吉」（簡化字：怕上火，喝王老吉。）嘅標語。而喺平面廣告都用咗加多寶時期嘅嘢，重話清紅罐「紅罐王老吉未改過名」（簡化字：红罐王老吉从未更名），同埋「任何宣傳紅罐已經改咗名嗌『XXX』嘅都係流嘢」（簡化字：任何宣传红罐更名均属虚假信息）嘅標語。

之前喺廣藥生產嘅王老吉冇喺港澳臺同海外地區賣過，所以呢啲地區賣嘅鴻道產品都係用「王老吉」嘅商標。但係到咗2013年初，香港同臺灣賣嘅王老吉冚唪唥一窩蜂噉改嗮嗌「加多寶」。而海外地區（例如馬來西亞）出嘅都重係用緊「王老吉」嘅名。

2013年1月31號，廣州市中級人民法院就話加多寶即刻唔畀用「全國銷量領先嘅紅罐涼茶改咗名嗌加多寶」或「加多寶喺王老吉度出嘅」或同佢差唔多意思嘅嘢，因為呢啲都可以俾法院話係虛假宣傳。就喺2013年2月4號，加多寶喺官方微博就連續法咗4次「對唔住」（簡化字：对不起）嘅標語俾好多人關注咗。就喺2013年12月20號，廣州市中級人民法院就宣判咗呢單侵權案，話加多寶公司即刻停止用呢啲廣告語，賠返廣藥集團經濟損失等1081萬蚊多啲，重喺媒體度公開道歉。

攷
-

1. ↑  〈王老吉1.6億售48％予港資〉. 文匯報. 2004年11月29日. 原著喺2012年8月23日歸檔. 喺2012年6月27日搵到.
2. ↑  〈"王老吉"恩怨录〉. 《王一点》. 南方人物周刊和网易. 5 June 2012. 原著喺2012年6月13日歸檔. 喺2012年6月24日搵到.
3. ↑  〈王老吉商标仲裁 归属之争落幕〉. HFC. 2012年6月10日. 原著喺2014年10月17號歸檔. 喺2014年10月11日搵到.
4. ↑  〈王老吉热销引出惊人内幕：陷一山难容两虎困境〉. 《京华时报》. 新华网. 2008-06-25. 喺2012-08-24搵到.
5. ↑  〈广药搬救兵扩产能 加多宝砸钱求应对〉. 南方日报. 2012-06-19. 原著喺2014-01-09歸檔. 喺2012-08-24搵到.
6. ↑  〈新装红罐王老吉震撼亮相长城 五年实现300亿销售〉. 广药网. 2012年6月3日. 喺2012年6月24日搵到.
7. ↑  "对不起"体PK"没关系"体王老吉、加多宝大战营销贺岁-新浪新闻
8. ↑  加多宝一审被判赔偿广药１０８１万多元 互聯網檔案館嘅歸檔，歸檔日期2013年12月24號，.，亚太日报，2013年12月23日

睇埋
--

* 王老吉

出面網頁
----

* 加多宝集团官方網站／新浪微博／官方活動網站
* 王老吉商標權专题凤凰网／財新網／大洋網
**第16屆菲律賓總統選舉**喺2016年5月9號舉行，菲律賓五千五百萬個合資格選民將會選出正、副總統，同埋一萬八千個國會議員、地方首長同議員等。

背景
--

由於菲律賓憲法規定總統係唔可以繼續做落去，所以阿基諾三世唔可以響今屆選舉再出嚟選；而響佢在任六年入面，菲律賓年均經濟增長有百分之六，響亞洲算係名列前茅。不過，由於國內貪污問題，宗教同武裝衝突係咁發生。而外交方面，不停咁同中國爭南海主權。而外界期望新任總統可以為菲律賓帶嚟新景象。

候選人
---

### 杜特地

七十一歲，有華人血統嘅杜特地，佢揚言如果贏出，會響半年入面，消滅嗮所有貪污案。杜特地重申佢對毒品、罪犯絕對唔會手軟。

朝著總統寶座出發嘅達沃市長杜特地，響選舉前最後一場造勢大會就響首都馬尼拉總統就職禮嘅場地到搞，吸引咗超過三十萬人嚟。

#### 達沃市長政策

而佢一直做咗達沃市長前後超過廿二年，一直以鐵腕手法嚟打擊犯罪，號稱將達沃打造成菲律賓最安全嘅城市。

#### 菲律賓特朗普

之所以有菲律賓特朗普嘅花名，係因為佢曾經用姦殺案死者嚟講笑、又鬧過教宗方濟各，又話如果議員彈劾佢，佢會關咗國會佢，但係始終都減唔到佢受歡迎嘅程度。

分析又話菲律賓選民，大多數無時間研究候選人嘅政見，所以自身魅力會成為關鍵，杜特地以「滅罪硬漢」形象而唔係傳統政治家嘅形象而深入民心。不過，民意調查未必一定準，有唔少人會臨場發揮、會考慮教會嘅取態之類嘅因素，所以民意調查贏出到最後唔一定贏硬。

#### 南海主權爭議

響民意調查入面領先嘅候選人杜特地響拉票活動話，如果佢做到總統，肯同中國就南海主權爭議展開雙邊對話，尋求化解爭議，又話對同北京合作開發當地能源持開放態度。但杜特地同時強調，佢會捍衛菲律賓響南海嘅領土主張。

但係杜特地之前曾經話過，佢會透過菲律賓同西方國家嘅同盟關係，迫使中國接受菲律賓響南海爭議嘅立場，又話會親自揸水上電單車到同北京有主權紛爭嘅島嚟宣示菲律賓嘅主權。

杜特地響南海爭議立場入面同就嚟卸任嘅阿基諾三世有好大唔同。菲律賓響2014年向國際常設仲裁法院提出南海主權爭議官司，預計法庭最快響2016年5月作出裁決，而中國早就已經講明唔會接受裁決結果，不過有分析話，響今次選舉入面除咗杜特地，其餘候選人都冇明確講明點樣處理南海爭議，加上外交政策向來都唔係菲律賓選舉嘅政治主軸，所以南海主權糾紛對大選結果係冇咩影響。

#### 政治獻金醜聞

響選舉之前被揭發懷疑佢利用私人帳戶，秘密收受大約四百二十萬美元嘅政治獻金，超出佢申報金額嘅十倍。佢最初死口唔認，但後嚟又改口話係有，而呢筆錢係由市民同記者響佢兩年前嘅生日存入，佢話噉樣只能夠證明佢識咗啲有錢朋友。

### 小馬可斯

已故前總統獨裁者馬可斯家族就成為選舉焦點之一。佢個仔小馬可斯係副總統熱門人選，而家五十八歲嘅小馬可斯響冇受過佢老豆獨裁統治嘅年輕階層入面，好受歡迎；所以外界關注小馬可斯，可唔可以贏出選舉，重新返去佢細細個長大嘅地方——總統府。

#### 家族選舉

而前第一夫人艾美黛就響冇對手之下，繼續做眾議員，佢個女亦爭取繼續做伊羅戈省長。

### 格雷絲波同羅哈斯

阿基諾三世曾經叫過格雷絲波同羅哈斯棄保整合，嚟阻止杜特地贏出，但係兩個都唔肯退選。

過程
--

選舉當日，全國有成萬個票站都出現咗唔少問題選票，同電子計票機失靈之類嘅情況；所以投票原定響下晝五點結束，但係部分票站要延長開放時間，而初步選舉結果，最快都要星期二凌晨先可以陸續出爐。

即將卸任嘅總統阿基諾三世，響打拉省等咗半個鐘，先可以入到去投票。佢用咗成十五分鐘先填好嗮啲選票。

而菲律賓大選五個總統候選人，到先後去票站投票，包括前內政部長羅哈斯同響民調入面排第二嘅女參議員格雷絲波；至於大熱門有「菲律賓特朗普」嘅達沃市長杜特地，就係最遲去投票嘅總統候選人。

結果
--

攷
-

1. 1 2 3 4 5 6 7  （繁體中文）菲律賓大選　杜特地為總統熱門人選
2. 1 2 3 4 5 6 7  （繁體中文）菲律賓明大選　分析指勝負難料
3. 1 2 3  （繁體中文）菲總統候選人稱願與中國對話

| * 睇
* 傾
* 改
菲律賓菲律賓選舉 |
| --- |
| 總統選舉 | 第1屆（1935年） ‧ 第2屆（1941年） ‧ 第3屆（1946年） ‧ 第4屆（1949年） ‧ 第5屆（1953年） ‧ 第6屆（1957年） ‧ 第7屆（1861年） ‧ 第8屆（1965年） ‧ 第9屆（1969年） ‧ 第10屆（1981年） ‧ 第11屆（1986年） ‧ 第12屆（1992年） ‧ 第13屆（1998年） ‧ 第14屆（2004年） ‧ 第15屆（2010年） ‧ 第16屆（2016年） ‧ 第17屆（2022年） |
呢版係講響魔術快斗嘅角色。

黑羽一家
----

* **黑羽快斗**（黒羽 快斗／くろば かいと Kuroba Kaito）／**怪盜基德**（怪盗キッド／かいとうキッド Kaitō Kiddo）

配音：山口勝平（日本）；官志宏／魏伯勤／曹冀魯（台灣）
魔術快斗男主角，鍾意玩魔術，因為老豆**黑羽盜一**響八年前神秘死亡，佢為咗查到老豆係點死而成為第二代**怪盜基德**，國際犯罪代號係1412，花名「世紀末嘅魔術師」同埋「月光下嘅魔術師」。佢嘅主要道具係一支啤牌槍，但係佢好驚魚，如果佢冇用道具，滑雪都係麻麻。佢打扮同埋舉止夠嗮紳士，但有時都會好鍾意玩。經常失驚無神咁發出預告信，話到明自己幾時偷、要偷啲咩，玩到班差佬氹氹轉，但係佢唔會造成任何傷亡，所以佢響日本有好多Fans。佢一直都好努力咁想揾到可以長生不老嘅寶石「潘朵拉」，所以佢偷嘅嘢多數都係鑽石，不過佢偷完之後又會還返畀人。
佢同江戶川柯南係對手，重同新一（即柯南）撞樣，而佢本人就鍾意同班同學**中森青子**，而青子就同小蘭撞樣。
* **黑羽盜一**（黒羽 盗一／くろば とういち Kuroba Tōichi）

配音：池田秀一（日本）；徐健春／吳文民（台灣）
主角快斗嘅老豆，千影老公，係世界頂級魔術師，另一個身份係**怪盜基德**。響八年前因為阻止一個神秘組織偷寶石「潘朵拉」，所以畀個班人響佢一次表演上面暗殺，重畀佢哋扮做意外。到依家人又唔見條屍又唔見。
同新一老豆優作係對手，重同佢撞樣，而優作雖然好多次幫班差佬捉佢，但係始終都捉唔到。另外，除咗獨仔快斗之外，佢重有兩個徒弟，分別係優作老婆有希子同埋黑暗組織女骨幹苦艾酒，而有希子嘅徒弟就係FBI搜查官赤井秀一。
* **黑羽千影**（黒羽 千影／くろば ちかげ Kuroba Chikage）／**怪盜淑女**（怪盗淑女／ファントム・レディ Phantom Lady）

配音：富澤美智惠（日本）；蔣篤慧／魏晶琦（台灣）
主角快斗嘅阿媽，盜一老婆，另一個身份係好出名、昭和年代二十面相神偷**怪盜淑女**，響十八年前因為有人冒充佢個名而去巴黎，響**黑羽盜一**嘅幫助底下，成功逃離呢個畀人設計、想暗殺佢嘅一個陷阱，之後佢就同盜一結婚同埋隱退。依家響美國拉斯維加斯度打工。

中森一家
----

* **中森青子**（中森 青子／なかもり あおこ Nakamori Aoko）

配音：岩居由希子／高山南／藤村步／M·A·O（日本）；林佑俽／姚敏敏／陶敏嫻／楊凱凱（台灣）
魔術快斗女主角，係男主角快斗嘅同班同學，性格好動善良，係專門負責捉基德嘅警部**中森銀三**個獨女，因為基德經常玩到佢老豆氹氹轉，所以佢好憎基德，但係佢就鍾意住快斗。佢同小蘭撞樣。
* **中森銀三**（中森 銀三／なかもり ぎんぞう Nakamori Ginzō）

配音：石塚運昇／石井康嗣（日本）；劉傑／孫中台／徐健春／曹冀魯（台灣）
警視廳搜查二課智能罪犯搜查系警部，**中森青子**老豆，由黑羽盜一時代就已經開始負責捉**怪盜基德**。因為經常畀基德玩到佢氹氹轉，所以佢嘅目標就係要捉到基德，甚至可以為咗捉到佢而唔理其他案件。因為佢有權力調動差佬同埋裝甲車、直升機，所以佢次次捉基德嘅時候都會敲鑼打鼓，但係次次畀基德玩到狼狽而歸。
同小蘭老豆小五郎有少少似樣。
魔術快斗個 logo
**魔術快斗**（日文：まじっく快斗*Majikku Kaito*）係日本一套漫畫，以偷嘢做題材，作者係青山剛昌，由1987年開始響週刊少年Sunday不定期連載，到依家只係出咗五本單行本。

香港譯做**魔術快斗**，而台灣就譯做**神偷怪盜**。入面啲角色好多時都會響名偵探柯南度客串（特別係主角快斗，即係基德）。

響2014年宣佈開始整電視漫畫版，而製作公司係A-1 Pictures。

故仔大綱
----

怪盜基德嘅專用標誌。原名係1412，但係當中嘅14畀人誤讀做KI，而12就畀人誤讀做D，所以「KID」呢個名就係咁嚟。
主角黑羽快斗好鍾意玩魔術，而佢老豆黑羽盜一就係世界頂級魔術師。有一日，佢無意之下發現咗自己間房有一個密室，原來呢個密室係佢老豆盜一用嘅一間房，但係盜一佢響八年前死於意外。而響密室入面，佢揾到一套世界有名神偷怪盜基德嘅衫同埋道具，先至知道原來老豆盜一就係基德。

之後，佢遇到老豆嘅助手寺井黃之助，寺井話畀快斗知原來盜一唔係死於意外，而係畀人謀殺死咗。因此，快斗決定繼承老豆基德嘅身份，順便查埋老豆係點死。

響查嘅時候，佢遇到一班以為佢係盜一嘅神秘組織。呢個神秘組織一直都想攞到可以長生不老嘅神秘寶石——命運之石「潘朵拉」，但係盜一多次阻住佢哋偷「潘朵拉」，所以佢哋就殺咗佢。因此快斗開始同佢哋交鋒，阻止佢哋偷「潘朵拉」。

### 角色

內文：魔術快斗角色一覽

攷
-

1. ↑  "Magic Kaito Manga Gets TV Anime by A-1 Pictures". *Anime News Network* (英文). 喺2020-07-03搵到.
**蔡克健**，香港激進親中共派人士，電影工作者。曾經係激進親中共派政黨正義聯盟嘅副主席。

事件
--

傳媒報道佢嘅新聞，唔少都係同佢嘅政治參與（包括正義聯盟）有關。

### 同李偲嫣/正義聯盟嘅爭議

佢同李偲嫣曾經合作組成政黨正義聯盟，但係去到2016年初，呢個黨陷入內訌，李偲嫣喺3月被舉報涉嫌私吞捐款兼被「罷免」主席一職，但5月嗰陣李偲嫣就反咬佢，話佢盜取「正義聯盟」機密資料同擅自搞公司註冊，涉嫌欺詐，已經向佢採取法律行動，又話佢已經被踢出黨。

正義聯盟黨之後發展成鬧雙胞，分別由李蔡兩個人帶領。而且會同場出現喺一啲活動，例如喺2016年6月6號，七警暗角打人案喺區域法院續審嗰陣，兩邊都帶咗各20人去撐警。

雙方互相攻訐嘅行為，一直延伸落去。去到7月，李偲嫣又入稟法院告蔡克健誹謗。而喺2016年香港立法會選舉入面，李偲嫣用正義聯盟嘅名義參選，但係蔡克健就喺Facebook發文話李偲嫣係一個打著『撐警』參選立法會嘅人，喺8月31號藉「撐警」名義進行疑似賄選，又附上《明報》嘅連結，話佢哋襲擊在場記者同搶記者嘅手機。

### 開拍反佔中電影計劃失敗

喺2016年，佢計劃開拍針對雨傘革命嘅愛國電影《血傘》，自己編劇同執導，計劃黨內成員都會參與演出，不過套戲一直開唔成。去到2018年8月，香港蘋果日報就報道，蔡克健近日有唔少電影工作，但係就係無《血傘》，有網民就問蔡克健《血傘》係咪爛尾，蔡就話未開拍，然後當網民繼續問，點解咁多愛國愛港人都開唔到，蔡克健只係回覆佢話：「你繼續意淫啦，小心身體呀！」

參考
--

1. ↑  〈做代課老師撐七警 前FFx Shirley：佢哋唔會無緣無故犯法 ｜ 蘋果日報〉. 《Apple Daily 蘋果日報》 (香港中文). 原著喺2021-01-09歸檔. 喺2021-01-04搵到.
2. ↑  甄挺良 (2016-05-12). 〈正義聯盟繼續內鬥 李偲嫣控副主席蔡克健涉欺詐〉. 《香港01》 (香港中文). 喺2021-01-04搵到.
3. ↑  〈【7警案開審】撐警團體再現曾健超稍後到庭 ｜ 蘋果日報〉. 《Apple Daily 蘋果日報》 (香港中文). 原著喺2021-01-09歸檔. 喺2021-01-04搵到.
4. ↑  〈正義聯盟黨內訌李偲嫣告副主席誹謗 ｜ 蘋果日報〉. 《Apple Daily 蘋果日報》 (香港中文). 原著喺2021-06-21歸檔. 喺2021-01-04搵到.
5. ↑  〈【立會選戰】聲討偲嫣？前黨友指疑有候選人借「撐警」賄選 ｜ 蘋果日報〉. 《Apple Daily 蘋果日報》 (香港中文). 原著喺2021-06-21歸檔. 喺2021-01-04搵到.
6. ↑  〈【正義聯盟…黨】《血傘》消聲匿跡兩年 蔡克健導演：還未開拍又怎會有爛尾？ ｜ 蘋果日報〉. 《Apple Daily 蘋果日報》 (香港中文). 原著喺2021-06-21歸檔. 喺2021-01-04搵到.
7. ↑  〈正義聯盟黨將拍撐政府電影《血傘》 想像佔領後推翻港府後十年情況 (19:31) - 20160512 - 港聞〉. 《明報新聞網 - 即時新聞 instant news》 (繁體中文). 喺2021-01-04搵到.
《卡爾五世》（Charles V）嘅雕像；16 世紀中
**青銅雕**cing1 tung4 diu1（英文：**bronze sculpture**）係指用青銅整嘅雕塑作品，而**青銅像**（**bronze statue**）指嘅係用青銅整嘅雕像。

特性
--

睇埋：青銅
青銅係最常見嗰種金屬雕，因為青銅呢種材料用嚟做雕塑有好多優點：金屬雕多數都係用鑄造（casting）嘅方法整嘅，鑄造係指將雕塑用嘅材料加熱到閒閒地成攝氏幾百度嘅溫度，令嚿材料熔化變成液體狀態，再將啲液體倒入去個模裏面，跟手就等啲液體冷卻變返做固體狀態，最後雕塑者就會攞走個模同幫件作品嘅表面加工；青銅喺由液體狀態成形嗰陣會係噉咦膨脹，而且喺臨冷卻嗮之前又會係噉咦收縮，即係話如果將液體狀態嘅青銅倒入去一個模入面，啲青銅喺成形嗰時會因為膨脹而撑落個模內部嘅表面（令到青銅雕容易展現出細節），跟住嚿青銅又會係噉咦縮返細（令到「跟住落嚟攞走個模」呢樣工作易做）；除此之外，青銅硬淨得嚟又唔脆，唔似得石頭或者陶瓷整嘅雕塑作品噉，跌多兩嘢就爛。

歷史
--

因為青銅咁多好處，自古以嚟就好多人用青銅整雕塑作品－青銅雕歷史相當久遠，可以追溯到去公元前 3,200 年嘅兩河流域文明，而公元前 1,600 年至 1,046 年嘅商朝都有好多青銅雕作品。

相集
--

* 香港黃大仙廟《十二生肖像》；材料：青銅香港黃大仙廟《十二生肖像》；  
材料：青銅
* 《思索者》（The Thinker）；材料：青銅《思索者》（The Thinker）；  
材料：青銅
* 東京板橋區一個佛像；材料：青銅東京板橋區一個佛像；  
材料：青銅

睇埋
--

* 雕塑
* 金工

攷
-

1. ↑  Degarmo, E. Paul; Black, J T.; Kohser, Ronald A. (2003), *Materials and Processes in Manufacturing* (9th ed.), Wiley.
2. ↑  Savage, George, "*A Concise History of Bronzes*", Frederick A. Praeger, Inc. Publishers, New York, 1968.
3. ↑  Hägele, H. (2013). *Colour in sculpture: a survey from ancient Mesopotamia to the present*. Cambridge Scholars Publishing.
4. ↑  商代青銅器的特徵